open-index/open-wikipedia-markdown huggingface dataset:
ఫారెస్ట్ గంప్ (1994 సినిమా)

**ఫారెస్ట్ గంప్** 1994లో విడుదలైన అమెరికన్ హాస్య చలనచిత్రం. 1986లో విన్స్టన్ గ్రూమ్ రచించిన *ఫారెస్ట్ గంప్* నవల ఆధారంగా రాబర్ట్ జెమెకిస్ దర్శకత్వం వహించిన ఈ చిత్రంలో టామ్ హాంక్స్, రాబిన్ రైట్, గ్యారీ సైనైస్, మైకెల్టి విలియమ్సన్, సాలీ ఫీల్డ్ తదితరులు నటించారు.

## కథ

## నటవర్గం
* టామ్ హాంక్స్ (ఫారెస్ట్ గంప్)
* రాబిన్ రైట్ (జెన్ని కుర్రాన్)
* గ్యారీ సైనైస్ (లెఫ్టినెంట్ డాన్ టేలర్)
* మైకెల్టి విలియమ్సన్
* సాలీ ఫీల్డ్
* హన్నా ఆర్. హాల్ (యువ జెన్నీ కుర్రాన్) 
* హేలీ జోయెల్ ఓస్మెంట్ (జూనియర్ ఫారెస్ట్ గంప్) 
* పీటర్ డాబ్సన్ (ఎల్విస్‌) 
* డిక్ కేవెట్  
* సోనీ ష్రోయర్ (కోచ్ పాల్ "బేర్" బ్రయంట్) 
* గ్రాండ్ ఎల్. బుష్ 
* మైఖేల్ జేస్ 
* కోనార్ కెన్నెల్లీ 
* టెడ్డీ లేన్ జూనియర్ (బ్లాక్ పాంథర్స్)

## సాంకేతిక వర్గం

* దర్శకత్వం: రాబర్ట్ జెమెకిస్
* నిర్మాత: వెండీ ఫింర్మన్, స్టీవ్ టిస్చ్, స్టీవ్ స్టార్కీ
* స్క్రీన్ ప్లే: ఎరిక్ రోత్
* ఆధారం: 1986లో విన్స్టన్ గ్రూమ్ రచించిన ఫారెస్ట్ గంప్ నవల
* సంగీతం: అలాన్ సిల్వెస్త్రి
* ఛాయాగ్రహణం: డాన్ బర్గెస్
* కూర్పు: ఆర్థర్ ష్మిత్
* నిర్మాణ సంస్థ: వెండి ఫైన్మాన్ ప్రొడక్షన్స్
* పంపిణీదారు: పారమౌంట్ పిక్చర్స్

## చిత్రీకరణ

1993 ఆగస్టులో చిత్రీకరణ ప్రారంభమై,డిసెంబరులో పూర్తయింది. ఈ చిత్రం చాలావరకు అలబామాలో చేయబడినప్పటికీ ప్రధానంగా బ్యూఫోర్ట్, దక్షిణ కరోలినా, వర్జీనియా తీరప్రాంతం, నార్త్ కరోలినాలోని కొన్ని ప్రాంతాలలో చిత్రీకరణ జరిగింది. బ్లూ రిడ్జ్ పార్క్‌వేపై రన్నింగ్ షాట్‌తో కూడా. ఊహాత్మక నగరమైన గ్రీన్బో కి సంబంధించిన డౌన్ టౌన్ భాగాలు దక్షిణ కరోలినాలోని వార్న్విల్లేలో చిత్రీకరించబడ్డాయి. ఫారెస్ట్ గంప్ వియత్నాం మీదుగా వెళుతున్న సన్నివేశం దక్షిణ కరోలినాలోని ఫ్రిప్ ద్వీపంలో చిత్రీకరించబడింది. వియత్నాం సన్నివేశాలకోసం 20కి పైగా పామెట్టో చెట్లను నాటారు.

## అవార్డులు
**ఆస్కార్ పురస్కారాలు:** 67వ ఆస్కార్ పురస్కారాలులో 13 విభాగాల్లో నామినేట్ చేయబడి 6 విభాగాల్లో బహుమతులను అందుకుంది.
# ఉత్తమ చిత్రం
# ఉత్తమ నటుడు - టామ్ హాంక్స్ (గత సంవత్సరం *ఫిలడెల్ఫియా* సినిమాకు గెలుచుకున్నాడు)
# ఉత్తమ దర్శకుడు - రాబర్ట్ జెమెకిస్
# ఉత్తమ విజువల్ ఎఫెక్ట్స్ - కెన్ రాల్స్టన్, జార్జ్ మర్ఫీ, అలెన్ హాల్, స్టీఫెన్ రోసెన్‌బామ్
# ఉత్తమ అడాప్టెడ్ స్క్రీన్ ప్లే - ఎరిక్ రోత్
# ఉత్తమ ఫిల్మ్ ఎడిటింగ్ - ఆర్థర్ ష్మిత్

**[[గోల్డెన్ గ్లోబ్ పురస్కారం|గోల్డెన్ గ్లోబ్ అవార్డులు]]:** 1995లో గోల్డెన్ గ్లోబ్ అవార్డుల్లో ఏడు విభాగాల్లో నామినేట్ చేయబడి మూడు విభాగాల్లో బహుమతులను గెలుచుకుంది.
# ఉత్తమ చిత్రం
# ఉత్తమ నటుడు - టామ్ హాంక్స్
# ఉత్తమ దర్శకుడు - రాబర్ట్ జెమెకిస్

## మూలాలు

## ఇతర లంకెలు

* 
* 
* 
* 

వర్గం:హాస్య భరితమైన సినిమాలు
వర్గం:అమెరికన్ సినిమాలు
వర్గం:ఆంగ్ల భాషా సినిమాలు
రావి కోటేశ్వరరావు

**రావి కోటేశ్వరరావు** కమ్యూనిస్టు నాయకుడు, భారత స్వాతంత్ర్య సమరయోధుడు.
## జీవిత విశేషాలు
అతను గుంటూరు జిల్లా చెరుకుపల్లి మండలం గూడవల్లికి చెందినవాడు. విద్యార్థి దశ నుంచి వామపక్ష భావాలకు ఆకర్షితులై రేపల్లె తాలూకా ఉమ్మడి కమ్యూనిస్టు పార్టీలో క్రియాశీలక పాత్ర పోషించాడు. బాలబాలికల విద్యకు సహకారం అందించాలనే సంకల్పంతో మెదక్‌ జిల్లా నర్సపూర్‌లో జిల్లాపరిషత్‌ ఉన్నత పాఠశాలకు తన పొలాన్ని దానం చేశాడు. క్విట్‌ఇండియా ఉద్యమ కాలంలో పాల్గొని బళ్లారి జైల్లో శిక్ష అనుభవించాడు.  అతను శ్వాసకోశ సంబంధిత వ్యాధితో బాధపడుతూ 2018 డిసెంబరు 4న హైదరాబాద్‌లో మృతి చెందాడు.

## వ్యక్తిగత జీవితం
అతని వివాహం కమ్యూనిస్టు పార్టీ సంప్రదాయంలో రావి కామాక్షమ్మతో జరిగింది. ఈ వివాహాన్ని మోటూరి హనుమంతరావు జరిపించాడు. వారికి ముగ్గురు కుమార్తెలు, ఒక కుమారుడు ఉన్నారు. వీరిలో ముగ్గురు డాక్టర్లు, ఒక అమ్మాయి ఇంజనీరింగ్‌ చేశారు. అతనికుమారుడు డాక్టర్ భుజంగరావు.

## మూలాలు

వర్గం:2018 మరణాలు
వర్గం:తెలంగాణ స్వాతంత్ర్య సమరయోధులు
వర్గం:జనన సంవత్సరం తప్పిపోయినవి
బొమ్మారెడ్డి వెంకటేశ్వర రావు

**బొమ్మారెడ్డి వెంకటేశ్వర రెడ్డి** (వి.ఆర్.బొమ్మారెడ్డిగా సుపరిచితులు)  పత్రికా సంపాదకుడు.

## జీవిత విశేషాలు
బొమ్మారెడ్డి 1917లో కృష్ణాజిల్లా గన్నవరం సమీపాన తేలప్రోలు గ్రామంలో జన్మించాడు.  అతను బి.ఏ చదువుతున్న సమయంలోనే 'నేషనల్‌ ఫ్రంట్‌' పత్రిక ద్వారా కమ్యూనిస్టు ఉద్యమం వైపు ఆకర్షితులయ్యాడు. అతను 1945లో ప్రజాశక్తి  దినపత్రికలో సబ్‌-ఎడిటర్‌గా ఉద్యోగంలో చేరాడు. ఆ పత్రికపై ప్రభుత్వం 1948లో  నిషేధం విధించడంతో వేరొక  కమ్యూనిస్టు పార్టీ పత్రిక  "జనత"  పక్ష పత్రికలో రెండు సంవత్సరాలు పని చేశాడు. ఆంధ్రాలో కమ్యూనిస్టు పార్టీపై నిషేధం తీవ్రం కావడంతో పార్టీ ఆదేశం మేరకు మద్రాసు వెళ్లి తాపీ ధర్మారావు సంపాదకత్వంలో వెలువడిన "జనవాణి" పత్రికలో పని చేస్తూ కమ్యూనిస్టు ఉద్యమానికి తోడ్పడ్డాడు. నిషేధానంతరం "ప్రజాశక్తి" వారపత్రికగా మరలా ప్రారంభించబడినప్పుడు అందులో మరల చేరాడు. తరువాత  పార్టీ ప్రారంభించిన "విశాలాంధ్ర" పత్రికలో 12 సంవత్సరాల పాటు పని చేశారు. 1966లో సిపిఐ నుంచి విడిపోయి సిపిఎం ఏర్పడిన తరువాత 'జనశక్తి' పత్రికలోనూ, 1968లో సిపిఎం ప్రారంభించిన 'ప్రజాశక్తి' వార పత్రికలోనూ, 1981లో 'ప్రజాశక్తి' దినపత్రికగా మారినప్పుడు అందు లోనూ పని చేశాడు. కమ్యూనిస్టు పత్రికా రంగానికి విశిష్ట సేవలు చేసిన బొమ్మారెడ్డి 1997లో వయోభారం వలన పాత్రికేయ జీవితం నుంచి విరమణ పొందాడు.  అతను  ప్రజాశక్తి పత్రిక  అరవయ్యేళ్ల ప్రస్థానానికి ప్రత్యక్ష సాక్షి. చిన్నతనం నుంచే కమ్యూనిస్టు ఉద్యమం పట్ల ఆకర్షితులై, తర్వాత పత్రికా రంగంపై ఆసక్తి పెంచుకున్న బొమ్మారెడ్డిగారు ఏడు దశాబ్దాలలోనూ కమ్యూనిస్టు ఉద్యమ ప్రారంభం, విస్తరణ, విజయాలు, అపజయాలు, పాలకుల నిర్బంధాలూ, అంతర్గత విచ్ఛిన్నాలూ, దాడులూ దౌర్జన్యాలూ కఠిన శిక్షలూ అగ్నిపరీక్షలూ అన్నిటినీ చూశాడు.

## రచయితగా
కమ్యూనిస్టు  నాయకుడు చండ్ర పుల్లారెడ్డితో కలిసి సోషలిస్టు ప్రచురణగా వెలువడిన 'మావో సూక్తులు' గ్రంథాన్ని తెలుగులోకి అనువాదం చేశాడు.  కమ్యూనిస్టు నాయకుడు పుచ్చలపల్లి సుందరయ్య ఆంగ్లంలో రాసిన 'వీర తెలంగాణ విప్లవ పోరాటం-గుణపాఠాలు' గ్రంథాన్ని వాసిరెడ్డి, ఎపివిఠల్‌తో కలిసి తెలుగులోకి అనువదించాడు. కాశ్మీర్‌ సమస్య, నేపాల్‌ గురించి 'నేపాల్‌పై అరుణతార', ప్రముఖుల జీవిత చరిత్రలు మొదలైన 50 పుస్తకాల అనువాదాలు, రచనలు చేశాడు.

## పాత్రికేయునిగా
ఆంధ్రాలో పాత్రికేయ సంఘ స్థాపకుల్లో బొమ్మారెడ్డి ఒకడు. ఆంధ్రప్రదేశ్‌ వర్కింగ్‌ జర్నలిస్టు యూనియన్‌కు ఉపాధ్యక్షులుగా  సేవలందించాడు. సోవియట్‌ యూనియన్‌ ఆహ్వానంపై 1985లో మార్క్సిస్టు పాత్రికేయ బృందానికి నాయకత్వం వహించి సోవియట్‌ పర్యటన చేశాడు. విజయవాడ ప్రెస్‌క్లబ్‌ అధ్యక్షునిగా పని చేశాడు. 1999లో తెలుగు పాత్రికేయుడు నార్ల వెంకటేశ్వరరావు పేర నెలకొల్పిన 'నార్ల విశిష్ట జర్నలిస్టు అవార్డు' ను ప్రప్రథమంగా బొమ్మారెడ్డికి ప్రదానం చేశారు.  2000లో ఆంధ్రప్రదేశ్‌ ప్రెస్‌ అకాడమి బొమ్మారెడ్డిని సత్కరించింది.  కులమతాల ప్రసక్తి లేని హేతువాద దృక్పథం గల ఎన్నో ఆదర్శ వివాహాలు ఆయన ఆధ్వర్యంలో జరిగాయి.

అతను 2006 అక్టోబరు 12న విజయవాడలోని తన స్వగృహంలో అనారోగ్యంతో మరణించాడు.

## మూలాలు

## బయటి లంకెలు
* "పాత్రికేయ పితామహుడు బొమ్మారెడ్డి" పూర్తి వ్యాసం 

వర్గం:కమ్యూనిస్టు నాయకులు
వర్గం:సంపాదకులు
వర్గం:తెలుగు రచయితలు
వర్గం:తెలుగు అనువాదకులు
వర్గం:1917 జననాలు
వర్గం:2006 మరణాలు
వర్గం:కృష్ణా జిల్లా రచయితలు
లాల్‌భాగ్ బొటానికల్ గార్డెన్

**లాల్‌భాగ్ బొటానికల్ గార్డెన్‌** కర్ణాటక రాష్ట్రంలోని బెంగళూరు లో ఉన్న అతి పురాతనమైన ఉద్యానవనం. ఈ ఉద్యానవనం 240 ఎకరాల్లో విస్తరించి ఉంది. వెయ్యికి పైగా  పూల మొక్కల రకాలు, అందులో వందకు పైగా వంద సంవత్సరాలు నిండిన భారీ చెట్లు ఉన్నాయి.

## చరిత్ర
ఈ ఉద్యనవనాన్ని హైదర్ అలీ 1760 లో నిర్మాణానికి తలపెట్టి, తన కుమారుడైన టిప్పు సుల్తాన్ నిర్మాణాన్ని పూర్తి చేశాడు. మొఘల్ ఉద్యనవాన్ని పర్యవేక్షించే మహ్మద్ అలీ, అబ్దుల్ ఖాదర్ ఈ ఉద్యనవాన్ని పర్యవేక్షించేవారు.18 వ శతాబ్దం నుంచి ఈ ఉద్యనవనాన్ని పేమాస్టర్ కంపెనీ మేజర్ గిల్బర్ట్ వా పర్యవేక్షించేవాడు. 1814 నుంచి ఉద్యానవన పర్యవేక్షణ బాధ్యతలు మైసూర్ ప్రభుత్వానికి బదిలీ అయ్యాయి. 1874 వరకు ఈ ఉద్యానవన విస్తీర్ణం 45 ఎకరాల్లో ఉండేది. 1889 లో తూర్పు భాగాన మరో 30 ఎకరాలు, 1891 లో మరో 13 ఎకరాలు, 1894 లో 94 ఎకరాలు ఇలా మొత్తం 240 ఏకరాలుగా విస్తరించింది.

## మరిన్ని విశేషాలు
ఈ ఉద్యానవనంలో ఉన్న మొక్కలు విదేశాల నుంచి పర్షియా, ఆఫ్ఘనిస్తాన్, ఫ్రాన్స్ దేశాల నుంచి వస్తాయి. ఇందులో 3000 మిలియన్ సంవత్సరాల క్రితం నాటి లాల్ బాగ్ గా పిలువబడే కొండ ఉంది. ఈ ఉద్యనవనాన్నికి నాలుగు ముఖద్వారాలు ఉన్నాయి.

## చిత్రమాలికలు

File:Lalbagh bangalore.jpg|లాల్‌భాగ్ బొటానికల్ గార్డెన్‌
File:Kempegowda tower in Lal Bagh.jpg|Panoramic view of the Kempegowda tower
File:Fav Lalbagh W.jpg|గ్లాస్ హౌస్
File:Lalbaghglasshouse.JPG|గ్లాస్ హౌస్ లోపలి భాగం
File:Bombax LalBagh.JPG|కపక్ చెట్టు, వంద సంవత్సరాలుగా పైగా వయసు ఉన్న చెట్టు
File:Lake inside Lalbagh Botanical Garden Bangalore An Evening View.jpg|ఉద్యానవనంలో ఉన్న చెరువు
File:Lalbaghdecojapan.JPG|
File:Lal Bagh, Bangalore.jpg|అతి పురాతన చెట్టు
File:Lake - Lal Bagh, Bangalore II..JPG|లాల్ బాగ్ చెరువు
File:Lalbaghstatue.JPG|
File:LalBagh Famous Tree Fossil.JPG|లాల్ బాగ్ చెరువు 
File:Lalbagh Lake1.jpg|
File:Lalbaghbanglore.jpg|పచ్చని మొక్కలు

## ఇవి కూడ చూడండి
* ఇందిరా గాంధీ మెమోరియల్ టులిప్ గార్డెన్

## మూలాలు
పచ్చల సోమేశ్వర దేవాలయం, పానగల్లు

**పచ్చల సోమేశ్వర దేవాలయం** తెలంగాణ రాష్ట్రం, నల్లగొండ జిల్లా, పానగల్లు గ్రామంలోని ఉదయ సముద్రం ప్రక్కన ఉంది. పురాణాలను వర్ణించే శిల్పాలతో అలంకరించబడిన రెండు వేర్వేరు ఆలయ సముదాయాల కలిగిన ఈ త్రికూట అలయం పురాతన హిందూ దేవాలయాల్లో ఒకటి. స్వామికి నిరంతరం పచ్చలహారం ధరింపజేయటంవల్ల ఈ దేవాలయానికి పచ్చల సోమేశ్వరాలయం అని పేరు వచ్చింది.

## చరిత్ర
సా.శ. 10,12 శతాబ్దాల్లో కాకతీయ సామంతులైన కందూరు చోళులు పానగల్లును రాజథాని చేసుకొని పరిపాలన సాగించారు. కందూరు చోడుల ఉదయాదిత్యుడు ఈ ఆలయాన్ని నిర్మించాడు. మధ్యయుగపు శిల్పకళా నైపుణ్యానికి గుర్తుగా నల్లరాతిలో చెక్కిన శిలా కళా కృతులతో 25 వరుసలలో ఈ ఆలయం నిర్మించబడింది. మహ్మదీయుల దండయాత్రలో పచ్చల సోమేశ్వర లింగం పచ్చలను దొంగిలించబడ్డాయని స్థానికులు చెపుతారు.

## నిర్మాణం
ఈ ఆలయంలోని 70 స్తంభాలపై విష్ణువు, శివుడులకు సంబంధించిన భారతము, భాగవత, రామాయణ, శివపురాణ కథలని వివరిస్తూ అనేక శిల్పాలు చెక్కబడ్డాయి. లింగరూపంలో ఉన్న మూలవిరాట్ గ్రీన్ ఒనిక్స్ రాయి నుండి తయారుచేయబడింది. ప్రధాన ఆలయంలోని రంగమండపానికి ముందుభాగంలో సోమేశ్వరస్వామికి ఎదురుగా నందీశ్వరుడు, అంతరాలయం ముఖద్వారం దగ్గర చిన్న నందీశ్వరుడు ఉన్నారు. ఈ ఆలయం పక్కన సంకట గణపతి, రాజరాజేశ్వరీ దేవి, చెన్నకేశవ ఉపాలయాలు ఉన్నాయి.

## ఇతర వివరాలు
# 1994లో పురావస్తు శాఖ ఆధ్వర్యంలో పురావస్తు ప్రదర్శనశాలను ఆలయం వెనుక భాగంలో ఏర్పాటుచేయబడింది. 1వ శతాబ్ది నుంచి 18వ శతాబ్దం మధ్యకాలంలో ఆదిమ మానవుడు ఉపయోగించిన ఆయుధాలు, వంటపాత్రలు, లిపి, దేవతా విగ్రహాలు, పలు నాణేలు అనేక చారిత్రక వస్తువులను దేవరకొండ, భువనగిరి, ఏలేశ్వరం, పిల్లలమర్రి మొదలైన ప్రాంతాల నుంచి తీసుకొచ్చి పురావస్తు ప్రదర్శన శాలలో భద్రపరచబడ్డాయి.
# ఈ దేవాలయానికి 2 కి.మీ. దూరంలో ఛాయా సోమేశ్వరాలయం ఉంది.
# మహాశివరాత్రి, కార్తీక పౌర్ణమి పండగల సందర్భంగా ఈ ఆలయంలో ప్రత్యేక పూజలు జరుగుతాయి.
# ఇదే ప్రాంతంలో పానగల్లు మ్యూజియం కూడా ఉంది.

## మూలాలు

వర్గం:నల్గొండ జిల్లా దేవాలయాలు
వర్గం:నల్గొండ జిల్లా పర్యాటక ప్రదేశాలు
వర్గం:నల్గొండ జిల్లా పుణ్యక్షేత్రాలు
వర్గం:శివాలయాలు
నా ఇష్టం (2012 సినిమా)

**నా ఇష్టం** 2012 లో విడుదలైన తెలుగు చలనచిత్రం. ఈ చిత్రానికి ప్రకాష్ తోలేటి దర్శకత్వం వహించాడు. రానా దగ్గుబాటి, జెనీలియా, సుబ్బరాజు, నాజర్, బ్రహ్మానందం తదితరులు నటించారు. ఈ చిత్రం 2012 మార్చి 23 న విడుదలయ్యింది.

## నటీనటులు
* రానా దగ్గుబాటి (గణేష్)
* జెనీలియా (కృష్ణవేణి)
* బ్రహ్మానందం (కడియం బుజ్జీ)
* సుబ్బరాజు
* నాజర్ (నాయుడు)
* రఘుబాబు (గంగా)
* ఉత్తేజ్
* ఆలీ (తాగుబోతు బాలు)
* ప్రగతి
* అహుతి ప్రసాద్
* మోనిషా (సప్పు)
* భరత్ (దొర బాబు)
* హర్షవర్ధన్ రాణే (కిషోర్)
* మరియం జకారియా (ప్రత్యేక గీతం)

## పాటల పట్టిక

ఈ చిత్రానికి సాహిత్యాన్ని చంద్రబోస్, బాలాజీ & వనమాలి రచించగా సంగీతాన్ని చక్రి అందించాడు. ఆడియో విడుదల కార్యక్రమం 2012 మార్చి 5 న హైదరాబాద్ లోని గోకరాజు రంగరాజు ఇన్స్టిట్యూట్ ఆఫ్ ఇంజనీరింగ్ అండ్ టెక్నాలజీలో జరిగింది. విక్టరీ వెంకటేష్ ఈ చిత్ర సంగీతాన్ని విడుదల చేశాడు.

## మూలాలు

వర్గం:2012 తెలుగు సినిమాలు
వర్గం:జెనీలియా నటించిన సినిమాలు
వర్గం:నాజర్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ఆలీ నటించిన సినిమాలు
వర్గం:ఆహుతి ప్రసాద్ నటించిన సినిమాలు
వర్గం:ఉత్తేజ్ నటించిన సినిమాలు
టిప్పు సుల్తాన్ వేసవి విడిది ప్యాలెస్

**టిప్పు సుల్తాన్ వేసవి విడిది ప్యాలెస్** కర్ణాటక రాష్ట్రంలోని బెంగళూరు నగరంలో ఉన్న మైసూరు సామ్రాజ్యం లో కట్టిన పురాతన కట్టడం. ఈ ప్యాలెస్ కి టిప్పు సుల్తాన్ వేసవి విడిదికి వచ్చేవాడు.

## చరిత్ర
హైదర్ అలీ 1781 లో ఈ కట్టడానికి నిర్మాణ పనులు మొదలు పెట్టాడు. ఈ కట్టడాన్ని పూర్తిగా టిప్పు సుల్తాన్ 1791 లో పూర్తి చేశాడు. ఈ కట్టడాన్ని పూర్తిగా కర్రలతో నిర్మించారు. ఈ ప్యాలెస్ టిప్పు సుల్తాన్ కాలంలో దర్బార్ గా ఉండేది. టిప్పు సుల్తాన్ మరణతారం బ్రిటిష్ వాళ్ళు ఈ ప్యాలెస్ ను ఒక సచివాలయంగా వాడుకున్నారు.

## మరిన్ని విశేషాలు
ప్రస్తుతం ఈ ప్యాలెస్ ను కర్ణాటక ప్రభుత్వం ఒక పర్యాటక ప్రాంతంగా గుర్తించి పర్యవేక్షిస్తున్నది. ఈ ప్యాలెస్ లో క్రింది ఫ్లోర్ లో ఉన్న నాలుగు గదులను టిప్పు సుల్తాన్ సామ్రాజ్యం గురించి తెలిసే విధంగా మ్యూజియం ఏర్పాటు చేశారు. ప్రస్తుతం ఈ ప్యాలెస్ లో ఉన్న ఉద్యనవనాన్ని కర్ణాటక రాష్ట్ర హార్టికల్చర్ శాఖ, కర్ణాటక ప్రభుత్వం సంయుక్తంగా పర్యవేక్షిస్తున్నాయి.
## చిత్రమాలికలు

File:Reflections at Tipu Sultan's Palace.JPG
File:Tipu Sultan's view of his World.JPG
File:Refiness of the Arcs.JPG|
File:Tipu Sultans summer palace bangalore inside2.jpg
File:Tipu Sultan's palace in Bangalore. 21.jpg


## మూలాలు
ఆర్టికల్ 370

భారత రాజ్యాంగంలోని **ఆర్టికల్ 370** జమ్మూ- కాశ్మీర్‌కు ప్రత్యేక రాష్ట్ర హోదాను కల్పించింది. భారతదేశం-పాకిస్తాన్ విభజన 1947లో జరిగినప్పుడు అప్పటి జమ్ము- కశ్మీర్ రాజు హరి సింగ్ స్వతంత్రంగా ఉండాలనుకున్నారు. కానీ ఆ తరువాత భారత్‌లో విలీనం చేసేందుకు కాశ్మీర్ రాజు అంగీకరించారు. ఆర్టికల్ 370 అంశంపై అప్పటి ప్రధానమంత్రి జవహర్ లాల్ నెహ్రూ, షేక్ మహమ్మద్ అబ్దుల్లా ఐదు నెలలు చర్చ జరిపిన అనంతరం రాజ్యాంగంలో ఈ ఆర్టికల్ 370 అంశాన్ని జోడించారు. ఈ ఆర్టికల్ వల్ల భారత రాజ్యాంగం జమ్మూ కశ్మీర్‌కు వర్తించదు.ఆర్టికల్ 370 పట్ల రాజ్యాంగ నిర్మాత బి.ఆర్.అంబేద్కర్ తీవ్ర అసంతృప్తి వ్యక్తం చేశారు.ఈ నిబంధనల ప్రకారం రక్షణ, విదేశాంగ, సమాచార మినహా వేరే ఏమైనా చట్టాన్ని రూపొందించాలన్నా, అమలు చేయాలన్నా కేంద్రం జమ్ము-కశ్మీర్ ప్రభుత్వం అనుమతి తీసుకోవాల్సి ఉంటుంది.

## ప్రత్యేక హక్కులు
*సెక్షన్ 370 లోని నిబంధనల ప్రకారం, జమ్ము- కశ్మీర్ కోసం రక్షణ, విదేశాంగ అంశాల్లో విషయంలో పార్లమెంటుకు చట్టాలు చేసే హక్కు ఉంది. కానీ రాష్ట్రం కోసం ప్రత్యేక రాజ్యాంగం ఉండాలనే డిమాండ్ తో 1951లో రాష్ట్రాన్ని, రాజ్యాంగ అసెంబ్లీ ఏర్పాటుకు అనుమతి లభించింది. 1956 నవంబరులో రాష్ట్ర రాజ్యాంగం పని పూర్తవడంతో 1957 జనవరి 26న జమ్మూ కాశ్మీర్ రాష్ట్రంలో ప్రత్యేక రాజ్యాంగం వచ్చింది.
*ఈ ప్రత్యేక రాజ్యాంగం కారణంగా, రాజ్యాంగంలోని ఆర్టికల్ 356 జమ్మూ కాశ్మీర్ రాష్ట్రానికి వర్తించదు. భారత రాష్ట్రపతికి ఆ రాష్ట్ర రాజ్యాంగాన్ని రద్దు చేసే హక్కు ఉండదు.
*1976 నాటి పట్టణ భూ చట్టం జమ్మూ కాశ్మీర్‌కు వర్తించదు.భారతదేశంలో ఎక్కడైనా భూమిని కొనుగోలు చేసే హక్కు భారతీయ పౌరుడికి ఉంది. కానీ జమ్మూ కాశ్మీర్‌లో భూమి కొనుగోలు చేసే హక్కు లేదు.
*భారత రాజ్యాంగంలోని ఆర్టికల్ 360 ద్వారా దేశంలో ఆర్థిక అత్యవసర స్థితిని అమలు చేసే నిబంధన ఉంది. కానీ అది జమ్ము-కశ్మీర్‌లో వర్తించదు కానీ ఇతర దేశాలతో యుద్ధం వచ్చిన పరిస్థితుల్లో మాత్రమే ఈ రాష్ట్రంలో అత్యవసర స్థితిని అమలు చేయవచ్చు.

## ఆర్టికల్ 370 రద్దు సుప్రీంకోర్ట్‌లో విచారణ
జమ్మూ కాశ్మీర్ స్వయంప్రతిపత్తి తొలగించాలని 2015 డిసెంబరులో సుప్రీంకోర్ట్‌లో ఒక పిటిషన్‌పై విచారణ చీఫ్ జస్టిస్ హెచ్ఎల్ దత్తు ధర్మాసనం నేతృత్వంలో జరిగింది.ఈ ఆర్టికల్ 370 తొలగించే హక్కు పార్లమెంటుకు ఉంది అని కోర్టు స్పష్టం చేసింది.కానీ ఆర్టికల్ 370 ఒక శాశ్వత నిబంధన అని జమ్ము-కశ్మీర్ హైకోర్ట్ 2015లోనే వెల్లడించింది.

## ఆర్టికల్ 370 రద్దు

జమ్మూకశ్మీర్ రాష్ట్రానికి ప్రత్యేక స్వయం ప్రతిపత్తి హోదా కల్పిస్తున్న ఆర్టికల్ 370ను రద్దు చేస్తున్నట్లు రాజ్యసభలో ఆగస్టు 5న కేంద్ర హోంశాఖ మంత్రి అమిత్ షా ప్రకటించారు. 370 బిల్లును సభలో ప్రవేశపెట్టారు. ఆర్టికల్ 370ని రద్దు చేస్తూ రాష్ట్రపతి రామ్‌నాథ్ కోవింద్ గెజిట్ నోటిఫికేషన్ విడుదల చేశారు. దీంతో జమ్ముకశ్మీర్‌లో భారతరాజ్యాంగం పూర్తి స్థాయిలో అమల్లోకి వచ్చింది. కశ్మీర్‌పై కేంద్రానికి పూర్తి అధికారాలు లభించాయి. 
### జమ్మూ కాశ్మీర్ రెండుగా విభజన
ఆర్టికల్ 370 రద్దు బిల్లును ప్రవేశపెట్టిన తరువాత ఆర్టికల్ 35ఏ రద్దు, జమ్మూ కశ్మీర్ రాష్ట్ర విభజన బిల్లులను కూడా అమిత్ షా రాజ్యసభలో ప్రవేశపెట్టారు. జమ్మూకశ్మీర్‌ను రెండు భాగాలు విభజన చేశారు జమ్ము- కశ్మీర్, లఢఖ్ ప్రాంతాలుగా విభజించారు. వీటిలో జమ్ముకశ్మీర్ అసెంబ్లీతో కూడిన కేంద్రపాలిత ప్రాంతంగా, లఢక్ అసెంబ్లీ లేని కేంద్ర పాలిత ప్రాంతంగా ఏర్పాటు చేశారు

## మూలాలు

వర్గం:జమ్మూ కాశ్మీరు
వర్గం:భారత రాజ్యాంగ సవరణలు
సూర్య వర్సెస్ సూర్య (2015 సినిమా)

**సూర్య వర్సెస్ సూర్య** 2015 లో విడుదలైన తెలుగు చలనచిత్రం. ఈ చిత్రానికి కార్తీక్ ఘట్టమనేని ఛాయాగ్రహణం, దర్శకత్వం వహించాడు. సురేఖ్ ఎంటర్టైన్మెంట్ పతాకంపై మల్కాపురం శివ నిర్మించాడు. ఈ చిత్రంలో నిఖిల్ సిద్ధార్థ్, త్రిధా చౌధరీ నటించారు. ఈ సినిమా కథ 2006 లో విడుదలైన మిడ్నైట్ సన్ అనే జపాన్ సినిమాని పోలి ఉంటుంది.  2015 మార్చ్ 5 న ఈ చిత్రం విడుదలైంది.

## తారాగణం
* నిఖిల్ సిద్ధార్థ్ (సూర్య)
* త్రిధా చౌధరీ (సంజన)
* రాఘవేంద్ర రావు (సూర్య స్నేహితుడు)
* మధుబాల (సూర్య తల్లి)
* తనికెళ్ల భరణి (ఎర్సమ్‌)
* సాయాజీ షిండే (సంజన తండ్రి)
* రావు రమేష్ (డాక్టర్‌)
* ప్రవీణ్ (లోవ రాజు)
* తాగుబోతు రమేష్ (కుల్ఫీ విక్రేత)
* సత్య (నటుడు) (ఆటో ఆనంద్)
*వైవా హర్ష (ఐస్ గోలా విక్రేత)
* మస్త్ అలీ (జిన్ జుబెర్)
* అల్లరి సుభాషిణి (పని మనిషి)
*భద్రం

## పాటల పట్టిక

ఈ చిత్రానికి సంగీతం సత్య మహావీర్ అందించాడు.

## మూలాలు

వర్గం:2015 తెలుగు సినిమాలు
వర్గం:సాయాజీ షిండే నటించిన సినిమాలు
వర్గం:తనికెళ్ళ భరణి సినిమాలు
ఫోటోగ్రఫిక్ ప్లేట్

**ఫోటోగ్రఫిక్ ప్లేట్ ** (ఆంగ్లం: Photographic plate) ఫిలిం రాకకు ముందు ఫోటోగ్రఫీలో మాధ్యమంగా ఉపయోగించబడేది. ప్లాస్టిక్ తో తయారు చేయబడే ఫిలిం స్థానే, కిటికీలకు ఉపయోగించే వాటికంటే పలుచగా ఉండే గాజుపలకలపై సిల్వర్ లవణాల మిశ్రమాన్ని పూసి కెమెరాలలో అమర్చి కెమెరా ద్వారా దానిని కాంతికి బహిర్గతం చేసి తర్వాత సంవర్థన చేసేవారు.

## చరిత్ర
స్థిరత్వం కలిగి ఉండటం, వంపుకు గురి కాకుండా ఉండటం వంటి లక్షణాలు కలిగి ఉండటం, పరిశోధనలకు ఉపయోగించే ఫోటోలకు కావలసిన నాణ్యతా ప్రమాణాలు, కేవలం ఫోటోగ్రఫిక్ ప్లేట్ ల పైనే సాధ్యపడటం వలన అప్పట్లో ఫోటోగ్రఫిక్ ప్లేట్ ల ఉపయోగం విరివిగా ఉండేది. మొదటి తరం ఫోటోగ్రఫిక్ ప్లేట్ లు కొలాయిడన్ ప్రక్రియను అవలంబించేవి. తడి ప్లేట్ ల ప్రక్రియ స్థానే 19వ శతాబ్దంలో పొడి ఫోటోగ్రఫిక్ ప్లేట్ లు వచ్చాయి. 20వ శతాబ్దం నాటికి పెద్ద పరిమాణం గల ఫిలిం లు ఉపయోగం లోకి వచ్చాయి.

## ఇవి కూడా చూడండి
* ఫిలిం
* అనలాగ్ ఫోటోగ్రఫీ 

వర్గం:ఫోటోగ్రఫీ
బెంగుళూరు కోట

**బెంగుళూరు కోట** కర్ణాటక రాష్ట్రంలోని బెంగుళూరు నగరంలో ఉన్న చారిత్రక కట్టడం. ఈ కట్టడాన్ని 1537లో విజయనగరసామ్రాజ్య రాజు కేంపే గౌడ నిర్మించాడు.

## చరిత్ర
1537లో కేంపే గౌడ ఈ కోటను మట్టితో నిర్మించాడు. అనంతరం చిక్కదేవా వాడియర్ దీనికి కొంత మరమ్మతులు చేసాడు. 1761లో హైదర్ అలీ మట్టి రాళ్ల నుంచి రాతి బండలతో నిర్మించగా, 18వ శతాబ్దంలో టిప్పు సుల్తాన్ అభివృద్ధి చేసాడు. 1791లో జరిగిన మూడవ మైసూర్ యుద్ధంలో బ్రిటిషు వాళ్ళు ఈ కోటను జైలుగా ఉపయోగించుకున్నారు.

## చిత్రమాలిక

File:Kempegowda I.jpg|కెంపె గౌడ
File:British Plaque, Bangalore Fort.JPG|కోటలోని బెంగళూరు ముట్టడి (1791)కి సంబంధించిన బ్రిటిష్ శిలా ఫలకం


## మూలాలు

## ఇతర లంకెలు

వర్గం:కోటలు
వర్గం:బెంగుళూరు భవనాలు, కట్టడాలు
వర్గం:కర్ణాటక కోటలు
వర్గం:కర్ణాటక చారిత్రిక ప్రదేశాలు
వర్గం:కర్ణాటక పర్యాటక ప్రదేశాలు
వర్గం:కర్ణాటక దర్శనీయస్థలాలు
ఉబుంటు పాత విడుదల చరిత్ర

2015 వరకు ఉబుంటు విడుదల క్రింద పట్టికలో వున్నాయి. ఆ తరువాతి విడుదలలకు ఉబుంటు వ్యాసవిభాగం చూడండి.

వర్గం:లినక్స్ పంపిణీ
శ్రీరామ విలాస సభ, తెనాలి

**శ్రీరామ విలాస సభ** ఆంధ్రప్రదేశ్ రాష్ట్రం, గుంటూరు జిల్లా, తెనాలిలో 1921వ సంవత్సరంలో ప్రారంభించిన నాటక సంస్థ. క్రమశిక్షణకు మారుపేరుగా నిలిచి అద్భుతమైన నాటకాలను ప్రదర్శంచిన ఈ నాటక సంస్థ తెలుగు నాటకరంగంలోని ఇతర నాటక సమాజాలకు మార్గదర్శిగా నిలిచింది.

## ప్రారంభం
తెనాలి పట్టణ తొలిచైర్మన్ చిమిటిగంటి సుబ్రమణ్యం దగ్గర ప్లీడర్ గుమస్తాగా పనిచేసిన పెద్దిభొట్ల రామయ్య 1921లో సంగీత నేషనల్ మనోరంజని విలాస సభ అనే నాటక సమాజాన్ని స్థాపించాడు. భాగవతుల రాజారాం ఈ నాటక సంస్థను కొనుగోలు చేసి రామయ్య షరతు ప్రకారం శ్రీరామ విలాస సభ అని పేరు పెట్టాడు.

## కళాకారులు

**నటులు:**
# మాధవపెద్ది వెంకటరామయ్య
# పెద్దిభొట్ల సుబ్బరామయ్య
# స్థానం నరసింహారావు

**దర్శకులు:**
# త్రిపురారిభట్ల రామకృష్ణ శాస్త్రి
# తల్లావజ్ఝల శివశంకరశాస్త్రి
# భాగవతుల రాజారాం

**సంగీత దర్శకులు:**
# భీమవరపు నరసింహరావు
# మారుతీ సీతారామయ్య
# చింతా వెంకటేశ్వర్లు
# బుద్దిరాజు శ్రీరామ్మూర్తి
# శనగవరపు శ్రీరామమూర్తి

## ప్రదర్శించిన నాటకాలు

# ప్రతాపరుద్రీయం
# బొబ్బిలి యుద్ధం
# శ్రీకృష్ణ తులాభారం
# రోషనార
# సతీ అనసూయ
# పాండవ ఉద్యోగ విజయాలు
# షోరాబ్ రుస్తుం
# కన్యాశుల్కం
# నరకాసురవధ
# రాణి సంయుక్త
# వీణరాజు
# సారంగధర
# సత్య హరిశ్చంద్ర
# చంద్రగుప్త

## ఇతర వివరాలు
# నటీనటులకు ఈ సంస్థ నెలవారి జీతాలను ఇచ్చేది.
# తొలిసారిగా ఈ సంస్థ మేకప్ లో మాములు రంగులకు బదులుగా గ్రీజు రంగులకు ఉపయోగించారు.
# సంవత్సరంలో మూడు నెలలపాటు రాష్ట్రవ్యాప్తంగా నాటక ప్రదర్శనలు చేసేవారు.
# 1935 వరకు విజయవంతంగా నిర్వహించబడిన ఈ నాటక సంస్థ, అగ్రనటులు మధ్య మనస్పర్ధల కారణంగా మూసివేయబడింది.

## మూలాలు

వర్గం:తెలుగు నాటక సంస్థలు
కార్తీక్ ఘట్టమనేని

**కార్తీక్ ఘట్టమనేని** దక్షిణ భారతదేశ చలనచిత్ర దర్శకుడు, ఛాయాగ్రాహకుడు. ఇతను 2013లో *ప్రేమ ఇష్క్ కాదల్‌*తో ఛాయాగ్రాహకుడిగా అరంగేట్రం చేశాడు. తొలిరోజుల్లో పలు సినిమాల్లో పనిచేశాడు. షార్ట్ ఫిల్మ్ ప్రొడక్షన్ హౌస్ అయిన పాండ్‌ఫ్రీక్స్ ఎంటర్టైన్మెంట్ యొక్క ముఖ్య వ్యవస్థాపకులలో కార్తీక్ ఒకరు.

## తొలి జీవితం
కార్తీక్ ఘట్టమనేని హైదరాబాదులోని ఇన్స్టిట్యూట్ ఆఫ్ ఏరోనాటికల్ ఇంజనీరింగ్ నుండి కంప్యూటర్ సైన్స్ లో బీ.టెక్ పూర్తిచేసాడు. దర్శకుడిగా మారాలని లక్ష్యంగా పెట్టుకుని, పూణేలోని ఫిల్మ్ అండ్ టెలివిజన్ ఇన్స్టిట్యూట్ ఆఫ్ ఇండియాలో చేరాలనుకున్నాడు. కాని దానికి అవకాశంరాలేదు. ఆ తర్వాత సినిమాటోగ్రఫీ నేర్చుకోవాలని రాజీవ్ మీనన్ మైండ్‌స్క్రీన్ ఇనిస్టిట్యూట్‌లో ఒక సంవత్సరం కోర్సులో చేరాడు. తరువాత అతను ఇన్ఫినిటీ లఘుచిత్రానికి దర్శకత్వం వహించాడు, అందులో హర్షవర్ధన్ రాణే నటించాడు. ఈ లఘుచిత్రానికిగాను కార్తీక్ ప్రతిభకు ఫర్హాన్ అక్తర్ వంటి విమర్శకుల ప్రశంసలు అందుకున్నాడు.

## సినిమాల జాబితా

### ఛాయాగ్రాహకుడిగా

### దర్శకుడిగా

## మూలాలు

## ఇతర లింకులు
* 

వర్గం:తెలుగు సినిమా ఛాయాగ్రహకులు
వర్గం:తెలుగు సినిమా దర్శకులు
వర్గం:అనంతపురం జిల్లా వ్యక్తులు
వర్గం:1987 జననాలు
వర్గం:జీవిస్తున్న ప్రజలు
జాతీయ జంతుప్రదర్శనశాల, ఢిల్లీ

**జాతీయ జంతుప్రదర్శనశాల** దేశ రాజధాని కొత్తదిల్లీలో ఓల్డ్ ఫ్రాంట్ అనే ప్రాంతంలో ఉంది. పూర్వం ఈ ప్రదర్శనశాలను ఢిల్లీ జూ అని పిలిచేవారు.

## చరిత్ర

1951 లో ఢిల్లీ నగరాన్ని నిర్మించే క్రమంలో ఈ జంతు ప్రదర్శనశాల నిర్మాణానికి తలపెట్టారు. 1952 లో ఈ జంతు ప్రదర్శనశాల నిర్మాణానికి ఒక కమిటీని ఏర్పాటు చేశారు. 1953 లో ఈ ప్రదర్శనశాల నిర్మాణానికి కమిటీ సుముఖత చూపింది. భారత ప్రభుత్వం 1955 లో ఎన్. డి. బచ్కెటి కి ఈ జంతుప్రదర్శనశాల నిర్మాణ పనుల బాధ్యతలను అప్పగించగా, నవంబర్ 1, 1959 న ఢిల్లీ జూ పార్కుగా నామకరణం చేశారు. 1982 లో ఈ జంతుప్రదర్శనశాల పేరును జాతీయ జంతుప్రదర్శనశాలగా మార్చారు.

## మరిన్ని విశేషాలు
ఈ జంతు ప్రదర్శనశాల మొత్తం 176 ఎకరాల విస్తీర్ణంలో విస్తరించి ఉంది. ఇందులో బ్యాటరీతో నడిచే వాహనాలు ఉన్నాయి.
## చిత్రమాలికలు

దస్త్రం:Manipur Brow-antlered Deers (Rucervus eldi eldi) (19918669375).jpg| Manipur Brow-antlered Deers (*Rucervus eldi eldi*)
దస్త్రం:National Zoological Park Delhi 091.jpg| Blackbuck (*Antilope cervicapra*)
దస్త్రం:Zoo 4 Shoot.jpg|Emu
దస్త్రం:Gaur in New Delhi Zoo.jpg|జింక
దస్త్రం:Hippo in new delhi zoo.jpg|Hippopotamus
దస్త్రం:Water-birds in National Zoological Park, Delhi.jpg|నీటి పక్షులు
దస్త్రం:Black Bear in National Zoological Park, Delhi.jpg|నల్లని ఎలుగుబంటి
దస్త్రం:National Zoological Park Birds.jpg|పక్షులు


## మూలాలు

వర్గం:జంతుప్రదర్శనశాలలు
వర్గం:ఢిల్లీ
సరస్వతి సమ్మాన్

**సరస్వతి సమ్మాన్** భారత రాజ్యాంగంలోని ఎనిమిదవ షెడ్యూల్లో ఉన్న 22 భారతీయ భాషలలో ఏదైనా ఒక భాషలో కవిత్యంలో ప్రతిభావంతులైన కవులకు అందజేసే వార్షిక పురస్కారం. ఈ పురస్కారానికి భారతీయుల విద్యనందించే దేవత సరస్వతి పేరును పెట్టారు. 

ఈ పురస్కారాన్ని 1991లో కె.కె.బిర్లా ఫౌండేషన్ ప్రారంభించింది. ఈ అవార్డు కింద పతకం, ప్రశంసాపత్రంతో పాటు రూ.15లక్షల నగదును అందజేస్తారు.

ఈ పురస్కారాన్ని గత 10 సంవత్సరాలలో సాహితీ రంగంలో జరిగిన ప్రచురణల నుండి ఒకదానిని పండితులు, మాజీ అవార్డు గ్రహీతలతో కూడిన బృందం ఎంపిక చేస్తుంది. ప్రారంభ అవార్డును నాలుగు సంఫుటాల "క్యా భూలూం క్యా యాద్ కరూ", "నీదాకా నిర్మాణ్ ఫిర్", "బోసెరె సె దూర్", "దర్శ్వర్ సె సోపాన్ తక్"  అనే స్వీయ చరిత్రలు రాసినందుకు  హరివంశరాయ్ బచ్చన్ కు  ప్రదానం చేసారు.
## పురస్కార గ్రహీతలు

## మూలాలు

## బాహ్య లింకులు
* 
*
అడివి శంకరరావు

**అడివి శంకరరావు** తెలుగు నాటకరంగ నటుడు, మేకప్ ఆర్టిస్టు.

## జననం
శంకరరావు 1948, ఆగస్టు 7న వేంకట చలపతి, కాశీవిశాలాక్షి అన్నపూర్ణ దంపతులకు ఆంధ్ర ప్రదేశ్, విజయవాడలోని సత్యనారాయణపురంలో జన్మించాడు.

## విద్యాభ్యాసం
1965లో విజయవాడ సత్యనారాయణపురంలోని ఎ.కె.టి.పి.హెచ్. పారశాలలో ఎస్.ఎస్.ఎల్.సి., 1968లో విజయవాడలోని ఐటిఐ కళాశాలలో మెషినిస్ట్ లో ఉత్తీర్ణత పొందాడు.

## రంగస్థల ప్రస్థానం
1968, ఆగస్టు నెలలో స్క్రిప్టు రచయితగా నాటకరంగంలోకి ప్రవేశించి వివిధ నాటక సమాజాల్లో నటుడిగా, సాంకేతిక నిపుణుడుగా, సభ్యుడిగా కొనసాగాడు. కళాకారులు కె.ఎస్. శాస్త్రి దగ్గర మేకప్ లో శిక్షణ తీసుకున్న శంకరరావు అనేక నాటకాలకు మేకప్ సహకారాన్ని అందించాడు. 1975నుండి పూర్తిస్థాయి మేకప్ ఆర్టిస్టుగా మారాడు. ఆకాశవాణిలో శ్రవ్యనాటిక కళకారుడిగా కొనసాగుతూ, విజయవాడ దూరదర్శన్ కేంద్రంలో 10 సంవత్సరాలకు పైగా మేకప్ ఆర్టిస్టుగా పనిచేశాడు.

### నటుడిగా

### మేకప్ ఆర్టిస్టుగా
# పరమాత్మ వ్యవస్థీతహః
# చివరి గుడిసె

## బహుమతులు - పురస్కారాలు
# *కళామిత్ర* బిరుదు (శ్రీ వెలిదండ్ల హనుమంతరాయ గ్రంథాలయం)-2001
# కందుకూరి పురస్కారం - 2018 - (ఆంధ్రప్రదేశ్ రాష్ట్ర ప్రభుత్వం) 
# నంది పురస్కారం (2005) 
# ఉత్తమ ఆహార్యం - జగమే మాయ (నాటకం) - అపర్ణ నాటక కళాపరిషత్‌, తాడిపత్రి, గొల్లప్రోలు మండలం, 2019 ఏప్రిల్ 5.

## ఇతర వివరాలు
# నాటకరంగానికి సంబంధించి వివిధ పత్రికలతో పాటు 64 కళలు.కాం అంతర్జాల పత్రికకు పలు వ్యాసాలను రాశాడు.
# ఆంధ్ర నాటక కళా పరిషత్తు పోలవరపు సూర్యప్రకాశరావు దగ్గర న్యాయనిర్ణయంపై అనుభవం గడించి నాటక పరిషత్తులకు న్యాయనిర్ణేతగా వ్యవహరించాడు.
#

## మూలాలు

వర్గం:1948 జననాలు
వర్గం:జీవిస్తున్న ప్రజలు
వర్గం:విజయవాడ వ్యక్తులు
వర్గం:కృష్ణా జిల్లా ఆకాశవాణి కళాకారులు
వర్గం:తెలుగు రంగస్థల కళాకారులు
వర్గం:తెలుగు రంగస్థల సాంకేతిక నిపుణులు
వర్గం:తెలుగు రంగస్థల నటులు
రిజర్వ్ బ్యాంక్ ఆఫ్ ఇండియా గవర్నర్ల జాబితా

**రిజర్వ్ బ్యాంక్ ఆఫ్ ఇండియా** గవర్నర్ భారతదేశం సెంట్రల్ బ్యాంక్ చీఫ్ ఎగ్జిక్యూటివ్ ఆఫీసర్, దాని సెంట్రల్ బోర్డ్ ఆఫ్ డైరెక్టర్స్ ఎక్స్-అఫిషియో చైర్‌పర్సన్. రిజర్వ్ బ్యాంక్ ఆఫ్ ఇండియా (ఆర్బిఐ) జారీ చేసిన ఇండియన్ రూపాయి కరెన్సీ నోట్లు గవర్నర్ సంతకాన్ని కలిగి ఉన్నాయి. బ్రిటిష్ వలసరాజ్యాల ప్రభుత్వం 1935లో స్థాపించినప్పటి నుండి, ఆర్బిఐకి ఇరవై ఐదు గవర్నర్లు నాయకత్వం వహించారు. పదవీకాలం సాధారణంగా మూడు సంవత్సరాలు నడుస్తుంది.
ప్రారంభ కార్యాలయ యజమాని బ్రిటిష్ బ్యాంకర్ ఒస్బోర్న్ స్మిత్ కాగా, సి.డి.దేశ్‌ముఖ్ మొదటి భారత గవర్నర్. ఏడు సంవత్సరాలుగా పదవిలో ఉన్న బెనెగల్ రామారావు ఎక్కువ కాలం గవర్నర్‌గా పనిచేస్తుండగా, అమితావ్ ఘోష్ 20 రోజుల పదవీకాలం అతి తక్కువ. బ్యాంక్ పదిహేనవ గవర్నర్ మన్మోహన్ సింగ్ తరువాత భారతదేశపు పదమూడవ ప్రధానమంత్రి అయ్యారు. శక్తికాంత దాస్ 2018 డిసెంబరు 12 నుండి రిజర్వ్ బ్యాంక్ ఆఫ్ ఇరవై ఐదవ గవర్నర్.

## ఆర్బీఐ [[గవర్నరు|గవర్నర్లు]]

## మూలాలు
నివేదా పేతురాజ్

**నివేదా పెతురాజ్** దక్షిణ భారతదేశ సినీ నటి , మోడల్. తమిళ, తెలుగు చిత్రాలలో నటిస్తోంది. ఒరు నాల్ కూతు (2016) అనే తమిళ చిత్రంతో ఆమె నటనా రంగ ప్రవేశం చేసింది. తెలుగులో మెంటల్ మదిలో చిత్రంతో అరంగ్రేట్రం చేసింది.

## తొలి జీవితం
నివేదా పేతురాజ్ కోవిల్‌పట్టిలో జన్మించింది. తన పాఠశాల విద్యను తూత్తుకుడిలో పూర్తి చేసింది. తన చిన్న వయస్సులో ఆమె తల్లిదండ్రులతో దుబాయ్ వెళ్ళి 20 సంవత్సరాలు అక్కడ ఉంది. 2015 లో మిస్ ఇండియా యుఎఇ పోటీని గెలుచుకుంది.

## వృత్తి జీవితం

ఒరు నాల్ కూతు (2016) అనే తమిళ చిత్రంతో నటనా రంగ ప్రవేశం చేసింది.ఆ తర్వాత పోధువాగ ఎమ్మనసు తంగం(2017), టిక్ టిక్ టిక్ విడుదలయ్యాయి. స్పేస్ ఫిక్షన్ థ్రిల్లర్ నేపద్యములో వచ్చిన టిక్ టిక్ టిక్ చిత్రానికిగాను ఆమె విమర్శకుల ప్రశంసలను పొందింది.

విజయ్ చందర్ దర్శకత్వంలో, విజయ్ సేతుపతి సరసన ఒక తమిళ చిత్రానికి ఆమె సంతకం చేసింది. 

## సినిమాల జాబిత

### టెలివిజన్

## అవార్డులు & నామినేషన్లు

## మూలాలు

## బాహ్య లంకెలు
* 

వర్గం:తెలుగు సినిమా నటీమణులు
వర్గం:చెన్నై సినిమా నటులు
వర్గం:1991 జననాలు
వర్గం:తమిళ సినిమా నటీమణులు
ప్రగతి కళామండలి, సత్తెనపల్లి

**ప్రగతి కళామండలి** ఆంధ్రప్రదేశ్, గుంటూరు జిల్లా, సత్తెనపల్లిలో 1948, ఏప్రిల్ 25న ప్రారంభించిన నాటక సంస్థ. ప్రతి ఏటా నాటక పోటీల నిర్వహణతోపాటు 25మంది పేద కళాకారులకు ఆర్థిక సహాయాన్ని కూడా అందిస్తుంది.

## ప్రారంభం
సత్తెనపల్లిలోని పత్రి జగన్నాథరావు, పులహరి లక్ష్మోజిబాబు, చలపతిరావు, లింగారెడ్డి మరికొంతమంది మిత్రులు కలిసి ఈ నాటక సంస్థను ప్రారంభించారు.

## ప్రదర్శనలు

# అల్లిముఠా 
# ప్రగతి 
# కులంలేని పిల్ల 
# శాంతి 
# తమాషా 
# ఆడది 
# కూలి 
# ఈ ఇల్లు అమ్మబడును 
# మాస్టార్‌జీ

## పరిషత్తు నిర్వహణ
1974లో సంస్థ రజతోత్సవాల సందర్భంగా ప్రగతి కళా పరిషత్తును ప్రారంభించి, నాలుగు దశాబ్ధాలకు పైగా క్రమం తప్పకుండా ప్రతి సంవత్సరం నాటక పోటీలను ఏర్పాటుచేస్తున్నారు. సినీరంగం, తెలుగు నాటకరంగంలో పేరుగాంచిన నటులందరూ ఈ పరిషత్తులో పాల్గొన్నారు. ప్రతిఏటా 25మంది పేద కళాకారులకు (రూ. 3,000 నగదు, జ్ఞాపిక, నూతన వస్త్రాలు) ఆర్థిక సహాయం, పత్రి జగన్నాథరావు జ్ఞాపకార్థం కళాసంస్థ నిర్వాహక పురస్కారం, నూతలపాటి సాంబయ్య జీవన సాఫల్య పురస్కారం అందజేస్తున్నారు.

### జీవన సాఫల్య పురస్కారం
# 2016: గండవరం సుబ్బరామిరెడ్డి, (త్యాగరాయ గానసభ, హైదరాబాదు, 2016 ఆగస్టు 8) 

## మూలాలు

వర్గం:తెలుగు నాటక సంస్థలు
వర్గం:తెలుగు నాటకరంగ పరిషత్తులు
వర్గం:1948 స్థాపితాలు
కొబ్బరి మట్ట (2019 సినిమా)

**కొబ్బరి మట్ట** 2019, ఆగస్టు 10న విడుదలైన తెలుగు హాస్య చలనచిత్రం.  స్టీవెన్ శంకర్ దర్శకత్వం వహించిన ఈ చిత్రంలో సంపూర్ణేష్ బాబు, ఇషికా సింగ్, గీతాంజలి, గాయత్రి గుప్తా తదితరులు నటించగా,సయ్యద్ కమ్రన్ సంగీతం అందించాడు. ఈ సినిమాలో పాపారాయుడు, పెదరాయుడు, ఆండ్రాయుడుగా త్రిపాత్రాభిన‌యం చేస్తూ 3 నిమిషాల 27 సెకెన్లున్న డైలాగ్‌ను సంపూర్ణేష్‌బాబు సింగిల్‌ టేక్‌లో చేసి ప్రపంచ సినీచరిత్రలోనే అరుదైన రికార్డును సృష్టించాడు.

## కథ
ఊరికి పెద్ద దిక్కైన పెదరాయుడు (సంపూర్ణేష్‌ బాబు)  ఎవరికి ఏ అన్యాయం జరిగినా దానికి వ్యతిరేకంగా ఎదురు నిలబడి, చిత్ర విచిత్రమైన తీర్పులు చెబుతాడు. తనకి ముగ్గురు తమ్ముళ్ళు, ముగ్గురు భార్యలు ఉంటారు.  ఒక రోజు ‘నువ్వే నా తండ్రివి’ అంటూ  ఆండ్రాయుడు (సంపూర్ణేష్‌బాబు) వస్తాడు. ఆండ్రాయుడు రాకతో పెదరాయుడు జీవితం అనేక మలుపులు తిరుగుతుంది. ఇంతకీ ఈ ఆండ్రాయుడు ఎవరు? పెదరాయుడుతో తనకున్న సంబంధం ఏమిటి? ఆండ్రాయుడు వచ్చాక పెదరాయుడు జీవితంలో ఏం జరిగింది? పాపారాయుడు (సంపూ)కీ వీళ్లకూ ఉన్న సంబంధం ఏమిటి? అనేది మిగతా కథ.

## నటవర్గం
* సంపూర్ణేష్ బాబు
* గీతాంజలి
* ఇషికా సింగ్
* గాయత్రి గుప్తా
* షకీలా
* కత్తి మహేష్
* ఏలూరు శ్రీను
* అజయ్‌

## సాంకేతికవర్గం
* రచన, దర్శకత్వం: స్టీవెన్ శంకర్ 
* నిర్మాత: స్టీవెన్ శంకర్ 
* సంగీతం: సయ్యద్ కమ్రాన్
* ఛాయాగ్రహణం: ముజీర్ మాలిక్
* కూర్పు: కార్తీక శ్రీనివాస్
* నిర్మాణ సంస్థ: అమృత ప్రొడక్షన్స్

## ఇతర వివరాలు
# ఈ సినిమా టీజర్ ను సాయి ధరమ్ తేజ్ విడుదల చేశాడు. 
# ఈ సినిమాను హాస్యానికి పట్టం కట్టిన దర్శకుడు ఈ.వి.వి.సత్యనారాయణకు అంకితమిచ్చారు.
# ఈ సినిమా 39రోజుల్లో పూర్తయింది.

## మూలాలు

## ఇతర లంకెలు
* 

వర్గం:తెలుగు హాస్య సినిమాలు
జమ్మూ కాశ్మీర్ పునర్వ్యవస్థీకరణ చట్టం, 2019

**జమ్మూ కాశ్మీర్ పునర్వ్యవస్థీకరణ చట్టం, 2019** అన్నది భారత పార్లమెంటు ఆమోదించిన ఒక చట్టం. 2019 అక్టోబర్ 31 నాటికి జమ్మూ కాశ్మీర్ రాష్ట్రాన్ని విభజించి జమ్మూ కాశ్మీర్, లడఖ్ అన్న రెండు కేంద్ర పాలిత ప్రాంతాలుగా ఏర్పాటుచేయాలన్న నిబంధనలు దీనిలో ఉన్నాయి.కేంద్ర హోంమంత్రి అమిత్ షా 2019 ఆగస్టు 5న రాజ్యసభలో ప్రవేశపెట్టిన బిల్లు. ఈ బిల్లు 2019 ఆగస్టు 5న రాజ్యసభలో, ఆగస్టు 6న లోక్‌సభలో ఆమోదం పొందింది. ఈ బిల్లును ప్రవేశపెట్టడానికి ముందు 370 అధికరణం కింద భారత రాజ్యాంగంలోని అన్ని అధికరణాలు జమ్మూ కాశ్మీర్ రాష్ట్రానికి వర్తించేలా *ఇంటర్ ఆలియా*ను వర్తింపజేశారు. భారత పార్లమెంటు రాష్ట్రాన్ని పునర్వ్యవస్థీకరిస్తూ చట్టాన్ని తీసుకువచ్చేలా ఈ ఘటన అవకాశమిచ్చింది.

## నేపథ్యం
భారత రాజ్యాంగంలోని 370 అధికరణం జమ్మూ కాశ్మీర్ రాష్ట్రానికి ప్రత్యేక ప్రతిపత్తి కల్పించింది. దీని వల్ల భారతదేశంలోని ఇతర రాష్ట్రాలకు భిన్నంగా జమ్మూ కాశ్మీరులో తనకంటూ ప్రత్యేకమైన రాజ్యాంగం, ఈ ప్రాంతంలో పరిపాలనలో స్వయం ప్రతిపత్తి ఉంటుంది. ప్రత్యేకించి, ఇతర రాష్ట్రాలకు చెందిన భారత పౌరులు జమ్మూ కాశ్మీరులో భూములు, స్థిరాస్తులు కొనడానికి అవకాశం లేదు.

జమ్మూ కాశ్మీరు రాష్ట్రంలో మూడు భిన్నమైన ప్రాంతాలు ఉన్నాయి. అవి హిందువుల సంఖ్యాధిక్యత కలిగిన జమ్మూ, ముస్లింల సంఖ్యాధిక్యత కల కాశ్మీరు, బౌద్ధుల సంఖ్యాధిక్యత కలిగిన లడాఖ్. ముస్లిం సంఖ్యాధిక్యత కలిగిన కాశ్మీర్ ప్రాంతంలో హింస, అస్థిరత కొనసాగుతూ వచ్చింది. 1987లో తీవ్రమైన రిగ్గింగ్ జరిగిన శాసనసభ ఎన్నికల తర్వాత స్వయంపాలన, హక్కుల కోసం హింసాత్మకమైన తిరుగుబాటు ఏళ్ళ తరబడి కొనసాగింది. భారతీయ జనతా పార్టీ 2014 భారత సార్వత్రిక ఎన్నికల్లో విజయం సాధించి కేంద్ర ప్రభుత్వాన్ని ఏర్పాటుచేసింది. ఐదు సంవత్సరాల తర్వాత భాజపా 2019 ఎన్నికల మేనిఫెస్టోలో రాజ్యాంగంలోని 370 అధికరణాన్ని తోసిపుచ్చి, జమ్మూ కాశ్మీరును ఇతర రాష్ట్రాలతో సమాన ప్రతిపత్తికి తీసుకువస్తామన్న అంశాన్ని చేర్చారు.

## చట్టం వివరాలు

## అమలు

## మూలాలు
వాల్మీకి జాతీయ ఉద్యానవనం

**వాల్మీకి జాతీయ ఉద్యానవనం, ** బీహార్ రాష్ట్రంలోని పడమర చంపారన్ జిల్లా లోని గండక్ నది ఒడ్డున ఉంది. ఈ ఉద్యానవనం పులుల సంరక్షణ వన్యప్రాణుల కేంద్రంగా ఉంది. 2018 లెక్కల ప్రకారం ఈ కేంద్రంలో 40 పులులు ఉన్నాయి.

## మరిన్ని విశేషాలు
1950కి ముందు ఈ అడవి ప్రాంతం బెట్టియా రాజ్, రాంనగర్ రాజ్ ఆధీనంలో ఉండేది. ఈ ఉద్యానవనం ఒక అడవి ప్రాంతంగా ఉంటుంది. ఈ అడవి ప్రాంతం మొత్తం 900 చ.కిలోమీటర్లు విస్తీర్ణంలో ఉండగా అందులో వాల్మీకి వన్యప్రాణుల సంరక్షణ కేంద్రం 880 చ.కిలోమీటర్లు, జాతీయ ఉద్యానవనం 335 చ.కిలోమీటర్లుగా విస్తీర్ణంలలో విస్తరించి ఉంది. ఈ ఉద్యానవనం ఉత్తరాన నేపాల్ దేశంలో ఉన్న చిట్వాన్ జాతీయ ఉద్యానవన సరిహద్దులను తాకుతూ, దక్షిణాన ఉత్తర ప్రదేశ్ హద్దులను తాకుతుంది.

## మూలాలు

## వెలుపలు లంకెలు

వర్గం:బీహార్ పర్యాటక ప్రదేశాలు
వర్గం:బీహార్ నదులు
బ్రోచేవారెవరురా (2019 సినిమా)

**బ్రోచేవారెవరురా** 2019లో విడుదలైన భారతీయ తెలుగు క్రైమ్ కామెడీ చలనచిత్రం. వివేక్ ఆత్రేయ దర్శకత్వం వహించగా,మన్యమ్ ప్రొడక్షన్స్ పతాకంపై మన్యం విజయ్ కుమార్ నిర్మించాడు. శ్రీ విష్ణు, నివేదా థామస్, నివేదా పేతురాజు, సత్యదేవ్ కాంచరనలు ప్రధాన పాత్రల్లో నటించారు. ప్రియదర్శి పుల్లికొండ, రాహుల్ రామకృష్ణ సహాయ పాత్రలు పోషించారు. వివేక్ సాగర్ సంగీతం అందించగా, సినిమాటోగ్రఫీ సాయి శ్రీరామ్.

## కథ
విశాల్ చిత్ర పరిశ్రమలో తానేంటో నిరూపించుకోవడం కోసం షాలిని అనే కథానాయికను కలిసి కథ వినిపించడానికి వెళతాడు. ఆ కథలో ముగ్గురు రాహుల్, రాకీ, రాంబో ఇంటర్మీడియట్ పాసవలేక చాలా సంవత్సరాల నుంచీ ఒకే కళాశాలలో చదువుతూ అధ్యాపకులచేత చీవాట్లు తింటూ ఉంటారు. ఇంతలో ఆ కళాశాల ప్రిన్సిపల్ కూతురు మిత్ర కూడా అక్కడికే వచ్చి చేరుతుంది. ఆమె కూడా చదువులో సున్నాయే కావడంతో వీరి ముగ్గురితో పరిచయం ఏర్పడుతుంది. మిత్రకు చదువు రాకపోయినా నాట్యం అంటే ఇష్టం. కానీ ఆమె తండ్రి మాత్రం ఆమె బాగా చదువుకోవాలని పట్టుబడుతుంటాడు. దానికోసం ట్యూషన్లకు కూడా పంపిస్తుంటాడు.

## తారాగణం

* శ్రీ విష్ణు (రాహుల్)
* నివేదా థామస్ (మిత్రా)
* నివేదా పేతురాజ్ (షాలిని)
* సత్యదేవ్ కంచరాన (విశాల్)
* ప్రియదర్శి పులికొండ (రాకీ)
* రాహుల్ రామకృష్ణ (రాంబో)
* శివాజీ రాజా (రాహుల్ తండ్రి)
* హర్షవర్ధన్ (సిఐ శ్రీను)
* ఝాన్సీ (గురువు)
*శ్రీకాంత్‌ అయ్యంగర్‌
* రాజ్ మాదిరాజు (చిత్ర నిర్మాత)
* కౌశిక్ ఘంటసా (విశాల్ స్నేహితుడు) 
* అజయ్ ఘోష్ (కిడ్నాపర్‌)
* బిత్తిరి సత్తి
* రాజేష్ ఖన్నా

## నిర్మాణం

ఈ చిత్రాన్ని 2018 ఆగష్టులో శ్రీ విష్ణు కథానాయకుడిగా అధికారికంగా ప్రారంభించారు. తరువాత, నివేతా థామస్ ని ఈ ప్రాజెక్టులో భాగమని ధృవీకరించారు.2018 డిసెంబర్ 30న, తారాగణం సభ్యులందరితో అధికారిక టైటిల్ లోగోను సోషల్ మీడియాలో ప్రకటించారు. ఈ చిత్రం 2019 మార్చి ప్రారంభంలో షూటింగ్‌ను ముగించి 2019 జూన్ 28 న విడుదలయ్యింది.

## సంగీతం

ఈ చిత్రానికి వివేక్ సాగర్ సంగీతాన్ని అందించాడు. ఈ చిత్ర సంగీతాన్ని ఆదిత్య ముజిక్ ద్వారా విడుదల చేశారు.
## మూలాలు

వర్గం:2019 తెలుగు సినిమాలు
నిజాం షుగర్ ఫ్యాక్టరీ

**నిజాం షుగర్ ఫ్యాక్టరీ** తెలంగాణ రాష్ట్రం, నిజామాబాద్ జిల్లా, బోధన్ లో ఉన్న చక్కెర కర్మాగారం. 1937లో ఏడవ నిజాం రాజు మీర్ ఉస్మాన్ అలీ ఖాన్ ఆధ్వర్యంలో నిర్మించబడిన ఈ కర్మాగారం ఆసియా ఖండంలోనే అతిపెద్ద చక్కెర కర్మాగారంగా నిలిచింది నిర్మించబడినప్పుడు.

## చరిత్ర
1937లో హైదరాబాద్ రాజ్యం ఏడవ నవాబు మీర్ ఉస్మాన్ అలీ ఖాన్ కాలంలో ఇంజనీర్ నవాబ్ అలీ నవాజ్ జంగ్ పర్యవేక్షణలో దాదాపు 15వేల ఎకరాల్లో ఈ కర్మాగారం నిర్మించబడింది.  సుమారు 80 సంవత్సరాల క్రితం నిజాంలు స్థాపించిన ఈ కర్మాగారం మంచి లాభాలను ఆర్జించింది. తరువాతి కాలంలో భారీ నష్టాలకు గురైంది. దానికారణంగా 2002 లో ఈ కర్మాగారాన్ని ఉమ్మడి ఆంధ్ర ప్రదేశ్ మాజీ ముఖ్యమంత్రి నారా చంద్రబాబు నాయుడు ప్రైవేటీకరించారు. దాన్ని తప్పు బట్టిన వై.యస్. రాజశేఖరరెడ్డి ముఖ్యమంత్రి అయ్యాక దాన్ని పట్టించుకోలేదు. 2014లో తెలంగాణ తొలి ముఖ్యమంత్రి కల్వకుంట్ల చంద్రశేఖర్ రావు ప్రభుత్వం కర్మాగారాన్ని స్వాధీనం చేసుకుని పునరుద్ధరిస్తుందని హామీ ఇచ్చాడు.

## ఇతర వివరాలు
2015 నాటికి రాష్ట్ర ప్రభుత్వం 49 శాతం కర్మాగారాన్ని కలిగిఉండగా, డెల్టా షుగర్స్ మిగిలిన వాటాను కలిగి ఉంది. 2015లో కర్మాగారాన్ని పూర్తిగా ప్రభుత్వానికి అప్పగిస్తామని పేర్కొన్నారు.

## ఇవికూడా చూడండి
* నిజాం పాలనలో పరిశ్రమలు

## మూలాలు

వర్గం:కర్మాగారాలు
వర్గం:పరిశ్రమలు
వర్గం:చక్కెరలు
వర్గం:తెలంగాణ
వర్గం:తెలంగాణ కర్మాగారాలు
వర్గం:నిజాం పరిపాలన
వర్గం:వ్యవసాయాధార పరిశ్రమలు
ప్రేమ ఇష్క్ కాదల్ (2013 సినిమా)

**ప్రేమ ఇష్క్ కాదల్** 2013లో విడుదలైన తెలుగు రొమాంటిక్-కామెడీ చలనచిత్రం. ఈ చిత్రాన్ని లక్కీ మీడియా పతాకంపై బెక్కం వేణుగోపాల్ నిర్మించగా, పవన్ సాదినేని దర్శకత్వం వహించాడు. నటులు హర్షవర్ధన్ రాణే, శ్రీవిష్ణు, హరీష్, ముగ్గురు బాలికలు, వితిక షేరు, శ్రీముఖి, రీతు వర్మ, మూడు జంటలుగా నటించారు. ఈ చిత్రం విమర్శకుల ప్రశంసలు అందుకుంది, బాక్స్ ఆఫీస్ వద్ద విజయవంతమైంది.

## తారాగణం
* హర్షవర్ధన్ రాణే రణధీర్ ("రాండి")
* శ్రీవిష్ణు (రాయల్ రాజు
* హరీష్ వర్మ (అర్జున్)
* వితికా శేరు (సరయు)
* రీతు వర్మ (సమీర)
* శ్రీముఖి (శాంతి)
* సత్యం రాజేష్ (మిలీనియం స్టార్ మహా నామ)
* సత్య (నటుడు)(మిలీనియం స్టార్ సహాయకుడిగా)
* ఎడ్వర్డ్ స్టీవెన్సన్ పెరెజీ
* స్నిగ్ధ (స్నిగ్ధ)
* జోష్ రవి (డాలీ)
* రవి ప్రకాష్ (సరయు సోదరుడు)

## పాటలు

ఈ చిత్రానికి శ్రవణ్ భరద్వాజ్ సంగీతాన్ని అందించాడు. 2013 అక్టోబర్ 24 న సంగీతాన్ని విడుదల చేశారు.

## మూలాలు

వర్గం:2013 తెలుగు సినిమాలు
సరిస్కా పులుల సంరక్షణ కేంద్రం

**సరిస్క పులుల సంరక్షణ కేంద్రం,** రాజస్థాన్ రాష్ట్రంలోని ఆల్వార్ జిల్లాలో ఉంది. ఇతర ప్రాంతాల నుంచి పులుల్ని తీసుకొచ్చి ఈ ప్రాంతంలో పెంచడంలో విజయవంతమైన ఉద్యనవనాల్లో ప్రపంచంలోనే మొదటిది.

## మరిన్ని విశేషాలు
ఈ అభయారణ్యం 866 కిలోమీటరర్లు విస్తీర్ణంలో విస్తరించి ఉంది. ఈ అభయారణ్యం 1955 లో వన్యప్రాణుల సంరక్షణ కేంద్రంగా ఉంది. 1977 లో ప్రాజెక్ట్ టైగర్ అనే ప్రాజెక్టులో భాగంగా ఈ అభయారణ్యం పులులు సంరక్షణ కేంద్రంగా మార్చారు. 2005 లో ఈ కేంద్రంలో పులులు అంతరించిపోయాయని గుర్తించి ఇతర సంరక్షణ కేంద్రాల నుంచి పులులను ఈ కేంద్రంలో పెంచుతున్నారు. ఈ కేంద్రంలో పులులే కాకుండా ఇతర జంతువులు, భిన్న జాతులకు చెందిన పక్షులు ఉన్నాయి.

## మూలాలు

## వెలుపలి లంకెలు
వర్గం:రాజస్థాన్ పర్యాటక ప్రదేశాలు
వర్గం:రాజస్థాన్ భౌగోళిక గుర్తింపులు
కే.వి. గుహన్

**కె. వి. గుహన్** దక్షిణ భారతదేశ చలనచిత్ర ఛాయాగ్రాహకుడు. గుహన్ తమిళ చిత్ర దర్శకుడు సరన్ తమ్ముడు. దర్శకుడు రాధా మోహన్‌తో మోఝి, పయనం అనే రెండు తమిళ చిత్రాలకి పనిచేశారు. అతడు, మోఝి, దూకుడు, బాద్షా, ఆగడు చిత్రాలకిగాను తన ఛాయాగ్రహనానికి ప్రశంసలనందుకున్నాడు. ప్రకాష్ రాజ్ డ్యూయెట్ పతాకంపై ఇనిధు ఇనిధు చిత్రానికి దర్శకత్వం వహించాడు. ఛాయాగ్రహకుడు పి. సి. శ్రీరామ్ ఆధ్వర్యంలో అసిస్టెంట్‌గా పనిచేశాడు.

## చిత్రాలు

## బాహ్య లంకెలు
*

## మూలాలు

వర్గం:తెలుగు సినిమా ఛాయాగ్రహకులు
వర్గం:తమిళనాడు సినిమా ఛాయాగ్రాహకులు
వర్గం:1972 జననాలు
వర్గం:తమిళ సినిమా ఛాయాగ్రాహకులు
టోక్యో స్టోరి

**టోక్యో స్టోరి** (*టోక్యో కథా*, 東京物語 *Tōkyō Monogatari*) 1953, నవంబర్ 3న విడుదలైన జపాన్ చలనచిత్రం. యసుజిరో ఓజు దర్శకత్వం వహించిన ఈ చిత్రంలో చిషో రై, చికో హిగాషియామా నటించారు.

## కథానేపథ్యం
ఒక వృద్ధాప్య జంట తమ పిల్లలను చూడటానికి టోక్యోకు వెలుతుంది. అక్కడ వారి పిల్లలు తమ పనుల్లో మునిగిపోయి వీరిని పట్టించుకోరు. అప్పుడు ఆ వృద్ధ జంట ఏంచేశారన్నది కథాంశం.

## నటవర్గం

* చిషో రై
* చికో హిగాషియామా
* సెట్సుకో హరా
* హరుకో సుగిమురా
* కాబట్టి యమమురా
* కునికో మియాకే
* కైకో కగావా
* ఎజిరో టోనో
* నోబు నకమురా
* షిరో ఒసాకా
* హిసావో టోక్
* తెరుకో నాగోకా
* ముట్సుకో సాకురా
* తోయో తకాహషి
* టారు అబే
* సచికో మితాని
* జెన్ మురాస్
* మిత్సుహిరో మోరి
* జుంకో అనామి
* రికో మిజుకి
* యోషికో తోగావా
* కజుహిరో ఇటోకావా
* కీజిరో మొరోజుమి
* సుటోము నిజిమా
* షాజా సుజుకి
* యోషికో తాషిరో
* హరుకో చిచిబు
* తకాషి మికీ
* బిన్నోసుకే నాగావో

## సాంకేతికవర్గం
* దర్శకత్వం: యసుజిరో ఓజు
* నిర్మాత: తకేషి యమమోటో
* రచన: కోగో నోడా, యసుజిరో ఓజు
* సంగీతం: కొజున్ సైతా
* ఛాయాగ్రహణం: యహారు అట్సుత
* కూర్పు: యోషియాసు హమమురా
* నిర్మాణ సంస్థ: షోచికు

## విడుదల - స్పందన
టోక్యో స్టోరీ 1953, నవంబరు 3నజపాన్‌లో విడుదలైంది. షిగే పెద్ద కుమార్తె పాత్రలో నటించినందుకు హరుకో సుగిమురా 1954లో ఉత్తమ సహాయ నటిగా మెయినిచి ఫిల్మ్ అవార్డును గెలుచుకుంది. 
1957లో లండన్‌లోని నేషనల్ ఫిల్మ్ థియేటర్‌లో ప్రదర్శించబడింది. అకిరా కురొసావా తీసిన రషోమాన్ 1951 వెనిస్ చలన చిత్రోత్సవంలో విజయవంతంగా ప్రదర్శించిన తరువాత జపనీస్ చిత్రాలు అంతర్జాతీయంగా పంపిణీ చేయడం ప్రారంభించబడ్డాయి. 1958లో సృజనాత్మక చిత్రంగా మొదటి సదర్లాండ్ ట్రోఫీని అందుకుంది.

## ఇతర వివరాలు
# దర్శకుల పోల్‌లో 1992లో 17వ స్థానంలో, 2002లో సైకో, ది మిర్రర్‌తో 16వ స్థానంలో, 2012లో అగ్రస్థానంలో నిలిచింది. 358 మంది డైరెక్టర్లలో 48 ఓట్లను పొందింది.
# ఓజు తీసిన అన్ని సినిమా మాదిరిగానే టోక్యో స్టోరీ సినిమా కూడా నెమ్మదిగా ఉంటుంది.
# ముఖ్యమైన సంఘటనలు తరచుగా తెరపై చూపకుండా సంభాషణల ద్వారా చెప్పించాడు. ఉదాహరణకు టోక్యోకు, వెళ్ళే రైలు ప్రయాణాలు చిత్రీకరించబడలేదు.

## మూలాలు

## ఇతర లంకెలు

* 
* 
*''Tokyo Story: Compassionate Detachment'' an essay by David Bordwell at the Criterion Collection

వర్గం:జపాన్ సినిమాలు
సత్యదేవ్ కంచరాన

**సత్య దేవ్ కాంచరాన** ఒక భారతీయ నటుడు  ప్రధానంగా తెలుగు, హిందీ చిత్రాలలో పనిచేస్తాడు. 

## వ్యక్తిగత జీవితం, వృత్తి
సత్యదేవ్ విశాఖపట్నం కు చెందినవాడు. అతను విజయనగరం లో ఉన్న ఎంవిజిఆర్ కాలేజ్ ఆఫ్ ఇంజనీరింగ్ నుండి కంప్యూటర్ సైన్స్ ఇంజనీరింగ్ చదివాడు. 2008లో పట్టభద్రుడయ్యాడు.  

విశాఖపట్నంలో షార్ట్ ఫిల్మ్ మేకర్‌గా తన వృత్తిని ప్రారంభించిన అతను 2011 లో *[[మిస్టర్ పర్‌ఫెక్ట్]]*  చిత్రంలో  చిన్న పాత్రలో నటనా ప్రస్థానాన్ని ప్రారంభించాడు.  తరువాత సంవత్సరాలలో అతను సీతమ్మ వాకిట్లో సిరిమల్లె చెట్టు, అత్తారింటికి దారేది, ముకుంద చిత్రాలలో నటించాడు.  

*[[జ్యోతిలక్ష్మి (సినిమా)|జ్యోతి లక్ష్మి]]* చిత్రంలో ప్రధాన పాత్ర కోసం ఆడిషన్ చేసిన 500 మందికి పైగా కళాకారుల నుండి సత్య ఎంపికయ్యాడు. ఈ చిత్రం తక్కువ బాక్సాఫీస్ విజయాన్ని సాధించినప్పటికీ, అతనికి చిత్ర పరిశ్రమలో ఎంతో అవసరమైన గుర్తింపు లభించింది. ఆ తరువాత ప్రకాష్ రాజ్ తో కలిసి *[[మనఊరి రామాయణం]]* లో నటించే అవకాశం లభించింది. అతను *[[ఘాజీ|ది ఘాజి ఎటాక్]]* లో ఇండియన్ సోనార్ ఆపరేటర్ పాత్రలో ముఖ్యమైన పాత్ర పోషించాడు. 

2020 లో నె ట్ఫ్లిక్స్ లో విడుదలైన ఉమా మహేశ్వర ఉగ్ర రూపస్య చిత్రం లో ఉమా మహేశ్వర రావు గా నటించి మంచి గుర్తింపు తెచ్చుకున్నారు. 

## ఫిల్మోగ్రఫీ

## డబ్బింగ్ ఆర్టిస్ట్‌గా

## వెబ్ సిరీస్

## మూలాలు


వర్గం:జీవిస్తున్న ప్రజలు
వర్గం:తెలుగు సినిమా నటులు
వర్గం:విశాఖపట్నం జిల్లా సినిమా నటులు
మహమ్మద్ బాజి

**మహమ్మద్‌ బాజి** ఒడిశాలోని కోరాపుట్ **కు చెందిన** భారత స్వాతంత్ర్య సమరయోధుడు.
## జీవిత విశేషాలు
అతను 1917 జనవరి 28న జన్మించాడు.  అతని గురువు సదాశివ త్రిపాఠీ తరువాతి కాలంలో ఒడీశా ముఖ్యమంత్రిగా పనిచేసాడు.

## స్వాతంత్ర్యోద్యమంలో పాత్ర
అతను 1931లో భారత జాతీయ కాంగ్రెస్లో చేరాడు.  నాగపూర్ శాఖకు అద్యక్షునిగా వ్యవహరించాడు. గాంధీని కలవాలనే సంకల్పంతో తన స్నేహితుడు లక్ష్మణ్ సాహుతో కలసి సైకిలుపై సుమారు 350 కిలోమీటర్లు ప్రయాణించి రాయపూర్ చేరుకున్నాడు. అక్కడి నుండి రైలులో వార్థాకు చేరుకొని సేవాగ్రాంకు వెళ్ళాడు.  వార్ధలో మహాత్మగాంధీని కలుసుకున్న బాజి అతను కోరిక మేరకు స్వాతంత్ర్య పోరాటంలో పాల్గొన్నాడు. ఆంగ్లేయుల పాలనలో కొరాపుట్‌, బరంపురం జైళ్లలో శిక్షనుభవించాడు. 1942 ఆగస్టు 25న క్విట్ ఇండియా ఉద్యమంలో పాల్గొని 30 నెలల పాటు జైలు శిక్ష అనుభవించాడు. 1945లో శాంతి ఉద్యమంలో పాల్గొన్నందుకు సోరాగుడాలో పోలీసులు వారిని అడ్డుకొని అరెస్టు చేసారు. అక్కడ జరిగిన హింసాకాండలో అతని భుజం గాయపడింది. అతనిని కటక్ జైలుకు తరలించారు. అతను బిజూ పట్నాయక్ తో కలసి జైలు శిక్ష అనుభవించాడు. అతనిని 1947 ఆగస్టు 12న విడుదల చేసారు. 1952లో జరిగిన భారత సార్వత్రిక ఎన్నికలలో ముఖ్యమంత్రి సదాశివ త్రిపాఠీతో సహా అతని స్నేహితులు ఎన్నికలలో పోటీ చేయమని కోరినా అతను పోటీ చేయలేదు. అతను గాంధేయ మార్గంలో ప్రజలకు సేవలందించాలని కోరుకున్నాడు. భారత స్వాతంత్ర్యం తరువాత 1955-67 కాలంలో అతను కోరాపుట్ జిల్లా భూదాన్ బోర్డు సలహాదారుగా ఉన్నాడు. అతను భూదాన్ ఉద్యమంలో ముఖ్య పాత్ర పోషించి సుమారు నాలుగు లక్షల ఎకరాల భూమిని నిరుపేదలకు అందజేసాడు. ఈ కార్యక్రమంలో భాగంగా 14 ఎకరాల అతని స్వంత స్థలాన్ని కూడా పేదలకు పంచిపెట్టాడు.

గాంధీ మాటలని అనుసరిస్తూ మాంసాహారం తినలేదు. ఆజన్మ బ్రహ్మచారిగా ఉండి తన ఆస్తులను పేద ప్రజలకు పంచిపెట్టాడు. ప్రభుత్వ పింఛను సైతం కాదనుకుని ఆశ్రమ జీవితాన్నే గడిపాడు.

అతను 2019 జూన్ 27న నవరంగపూర్‌ పట్టణంలోని సునారివీధిలో తన స్వగృహంలో మరణించాడు.
## మూలాలు

## బయటి లంకెలు
* 
* 

వర్గం:భారత స్వాతంత్ర్య సమర యోధులు
వర్గం:1917 జననాలు
వర్గం:2019 మరణాలు
వర్గం:గాంధేయవాదులు
వర్గం:ఒడిశా వ్యక్తులు
బాజీ రౌట్

thumb|260x260px|బాజీ రౌట్ స్మారక విగ్రహం ఉన్న జంక్షన్ - దంగపాల - డెంకనల్ జిల్లా

**బాజీ రౌట్,** పన్నెండు సంవత్సరాల వయస్సులో చంపబడిన అతి పిన్న వయస్కుడైన భారత అమరవీరుడు. పడవ నడిపే వృత్తి చేస్తుండేవాడు. 1938 అక్టోబరు 11న ఒడిషా రాష్ట్రం  డెంకనల్ జిల్లా, భుబన్ పట్టణ సమీపంలోని నీలా కాంతపూర్ ఘాట్ వద్ద బ్రాహ్మణి నదిని దాటించవలసినదిగా బ్రిటిష్ పోలీస్ అధికారులు కోరినపుడు అతను నిరాకరించాడు. ఈ చర్యతో అతనిని బ్రిటిష్ వారు కాల్చి చంపారు.

బాజీ రౌట్ బ్రాహ్మణి నదిలో ఒక పడవ నడిపే వ్యక్తికి చిన్న కుమారునిగా జన్మించాడు. ప్రజా మండలం (ప్రజల పార్టీ) బనార్ సేనలో చురుకైన సభ్యుడిగా పనిచేసాడు. అతను స్వచ్ఛందంగా రాత్రిపూట నదిని పరిశీలిస్తూ ఉండేవాడు. ఒకనాడు బ్రిటీష్ పోలీస్ ఫోర్స్ తన పడవ ద్వారా నదిని దాటించమని ఆదేశించింది. అతను నిరాకరించాడు. బ్రిటిష్ సైనికులు లక్ష్మణ్ మల్లిక్, పాగు సాహూలతో పాటు అతనిపై కాల్పులు జరిపాయి.

## బాజీ రౌట్ సమ్మన్
భారతదేశపు అతి చిన్న అమరవీరుని జ్ఞాపకార్థం, ఐఐటి బొంబాయిలోని ఉత్కల కల్చరల్ అసోసియేషన్ ప్రతి సంవత్సరం ఉత్కల దివస్ (ఒడిశా దినోత్సవం) లో కళలు, విజ్ఞాన శాస్త్రం, సామాజిక కార్యక్రమాలు, వ్యవస్థాపకత వంటి వివిధ రంగాలలో ప్రతిభ కనబరచిన ఒక ఒరియా యువకుడిని 'బాజీ రూట్ సమ్మన్' తో సత్కరిస్తుంది. 2016లో స్నితి మిశ్రాకు బాజీ రౌట్ సమ్మాన్ పురస్కారం లభించింది.

## గ్రహీతల జాబితా
* 2016: మిస్ స్నితి మిశ్రా, బాలీవుడ్ సింగర్ 
* 2017: మిస్టర్ శక్తి ప్రశాణ మిశ్రా, సంగీత కంపోజర్ 
* 2018: మిస్టర్ అసిత్ త్రిపాఠి, బాలీవుడ్ సింగర్ 
* 2019: మిస్ రాజస్మిత కర్, డాన్సర్, డాన్స్ ఇండియా డాన్స్ (డిఐడి) సీజన్ 3 విజేత

## గ్రంథ పట్టిక
ప్రసిద్ధ కవి సచిదానంద రౌత్రాయ్ జ్ఞానపీఠ పురస్కారం గ్రహీత "బాజీ రూట్" అనే కవితను రాశారు. పద్యం ఇలా మొదలవుతుంది: -

ఒడిస్సీలో: -  " ନୁହେଁ ବନ୍ଧୁ, ନୁହେଁ ଏହା ଚିତା , ଏ ଦେଶ ତିମିର ତଳେ ଏ ଅଲିଭା ମୁକତି ସଳିତା। "

ఇంగ్లీషులో : - "It is not a pyre, O Friends! When the country is in dark despair, it is the light of our liberty. It is our freedom-fire."

తెలుగులో భావం: - "దేశం ఓ చితి కాదు, ఓ ఫ్రెండ్స్! చీకటి నిరాశలో ఉన్నప్పుడు, అది మన స్వేచ్ఛకు వెలుగు. ఇది మన స్వేచ్ఛ- అగ్ని."

## సినిమాలు

* బాజీ రౌట్ ఇండియా అతి పిన్న వయస్కుడైన స్వాతంత్ర్య సమరయోధుడు - బాజీ రౌట్ మొత్తం ప్రయాణాన్ని స్వాతంత్ర్య సమరయోధుడుగా చిత్రీకరించే డాక్యుమెంటరీ, చివరికి బ్రిటిష్ వారితో అతని ఎన్‌కౌంటర్
* బాజీ రౌట్‌లోని ఈ హిందీ లఘు చిత్రం పేరుతో: "బాజీ రూట్: భారతదేశపు అతి చిన్న స్వాతంత్ర్య సమరయోధుడు", క్యాండిడ్ సినిమా నిర్మించిన రియాన్ ఫారూక్, దీక్ష నాయక్ దర్శకత్వం వహించిన విద్యార్థుల బృందం. 2018 సెప్టెంబరు 15.

## మూలాలు

వర్గం:1938 మరణాలు
వర్గం:1926 జననాలు
వర్గం:భారత స్వాతంత్ర్య సమర యోధులు
వర్గం:ఒడిశా వ్యక్తులు


## వెలుపలి లంకెలు
మౌంట్ అబూ వన్యప్రాణుల సంరక్షణ కేంద్రం

**మౌంట్ అబూ వన్యప్రాణుల సంరక్షణ కేంద్రం** రాజస్థాన్ రాష్ట్రంలోని పురాతన పర్వతమైన ఆరావళి పర్వత ప్రాంతంలో ఉంది.

## మరిన్ని విశేషాలు
ఈ వన్యప్రాణుల సంరక్షణ కేంద్రాన్ని 1960లో ఏర్పాటు చేశారు. ఈ ప్రాంతం 288 కిలోమీటర్ల విస్తీర్ణంలో విస్తరించి ఉంది. ఈ కేంద్రంలో ఎన్నో రకాల జంతువులు, రకరకాల జాతులకు చెందిన పూల మొక్కలు ఉన్నాయి. ఇందులో 250 కి పైగా విభిన్న జాతులకు చెందిన పక్షులు ఉన్నాయి. ఈ వన్యప్రాణుల సంరక్షణ కేంద్రంలో బెంగాల్ పులుల ఆనవాళ్లు 1970 లో నమోదు అయింది.

## మూలాలు

వర్గం:రాజస్థాన్ పర్యాటక ప్రదేశాలు
వర్గం:రాజస్థాన్ భౌగోళిక గుర్తింపులు
ప్రపంచ ఏనుగుల దినోత్సవం

**ప్రపంచ ఏనుగుల దినోత్సవం** ప్రతి సంవత్సరం ఆగస్టు 12వ తేదీన నిర్వహించబడుతుంది. ప్రపంచవ్యాప్తంగా ఉన్న ఏనుగులను కాపాడి సంరక్షించాలన్న ఉద్దేశంతో 2012లో ఈ దినోత్సవం ఏర్పాటుచేయబడింది.

## చరిత్ర
ఆకారం భారీగా ఉన్నా అందరితో ప్రేమగా కలిసిపోయే ఏనుగులకు కూడా భావోద్వేగాలుండటమేకాకుండా తెలివి, జ్ఞాపకశక్తి ఎక్కువపాళ్ళలో ఉంటాయి. దంతాల కోసం, ఇతర శరీర భాగాల కోసం ఏనుగులను చంపేయడంతో, వాటి సంఖ్య రోజురోజుకీ తగ్గిపోతుంది. ఏనుగులకోసం ఒక దినోత్సవం ఉంటే వాటి రక్షణపై అవగాహన పెరిగుతుందన్న ఉద్దేశ్యంతో కెనడాలోని కెనజ్వెస్ట్ పిక్చర్స్ చిత్రనిర్మాతలు ఏనుగుల సంరక్షణ ప్రచారకులు ప్యాట్రిసియా సిమ్స్‌, మైఖేల్ క్లార్క్ 2011లో దీనిని రూపొందించారు. థాయిలాండ్లోని ఎలిఫెంట్ రీఇంట్రడక్షన్ ఫౌండేషన్ సెక్రటరీ జనరల్ శివపోర్న్ దర్దరానంద మద్దతుతో ప్యాట్రిసియా సిమ్స్, ఎలిఫెంట్ రీఇంట్రోడక్షన్ ఫౌండేషన్ ఆధ్వర్యంలో 2012, ఆగస్టు 12న ప్రపంచ ఏనుగుల దినోత్సవం ప్రారంభించబడింది. అప్పటినుండి ప్యాట్రిసియా సిమ్స్ ఈ దినోత్సవానికి నాయకత్వం వహిస్తుండగా ప్రపంచవ్యాప్తంగా ఉన్న దేశాలలోని 65కి పైగా వన్యప్రాణుల సంస్థలు, చాలామంది వ్యక్తులు తమ సంపూర్ణ మద్దతు ఇస్తున్నారు.

## లక్ష్యం
# ఆఫ్రికా, ఆసియాలోని ఏనుగుల గురించి అవగాహన కల్పించడం, అడవి ఏనుగుల యొక్క సంరక్షణ పరిష్కారాలను పంచుకోవడం

## ఇతర వివరాలు
# బందీలుగా ఉన్న ఆసియా ఏనుగులను అడవికి తిరిగి ప్రవేశపెట్టడం గురించి విలియం షాట్నర్ తీసిన *రిటర్న్ టు ది ఫారెస్ట్* చిత్రం ప్రపంచ ఏనుగు దినోత్సవం సందర్భంగా విడుదలైంది.
# ఆఫ్రికన్ ఏనుగులు "హాని కలిగించేవి"గా, ఆసియా ఏనుగులు "అంతరించిపోతున్నవి" గా ఐయుసిఎన్ రెడ్ లిస్ట్‌ జాబితా చేర్చబడ్డాయి
# ఆఫ్రికన్, ఆసియా ఏనుగులు పన్నెండు సంవత్సరాలలో అంతరించిపోతున్నాయని ఒక పరిరక్షణాధికారి చెప్పాడు
# ప్రస్తుతం ఆఫ్రికా ఏనుగుల సంఖ్య 4 లక్షలుండగా, ఆసియా ఏనుగులు నలభై వేలున్నాయి.

## మూలాలు

## ఇతర లంకెలు
* 

వర్గం:అంతర్జాతీయ దినములు
వర్గం:ఏనుగులు
నాని (2004 సినిమా)

**నాని** 2004 లో విడుదలైన తెలుగు ఫాంటసీ కామెడీ చలనచిత్రం. దీనికి ఎస్. జె. సూర్య దర్శకత్వం వహించగా మహేష్ బాబు, అమీషా పటేల్ నటించారు. ఈ చిత్రం ఏకకాలంలో రెండుభాషలలో (తెలుగు, తమిళ్) చిత్రీకరించబడింది. ఎ. ఆర్. రెహమాన్ సంగీతం సమకూర్చాడు. ఈ చిత్రం 1988 లో టామ్ హాంక్స్ నటించిన అమెరికన్ చిత్రం బిగ్ ఆధారంగా రూపొందించబడింది.

ఈ చిత్రాన్ని వైడ్ యాంగిల్ మీడియా ప్రైవేట్ లిమిటెడ్ అనే సంస్థ హిందీలో నాని: ది మ్యాజిక్ మ్యాన్ అనే పేరుతో డబ్ చేసి 2015లో విడుదల చేసింది.

## తారాగణం
* మహేష్ బాబు (నాని / విజయ్ / విజ్జు)
* అమీషా పటేల్ (ప్రియ)
* దేవయాని (ఇందిరా దేవి)
* ఐశ్వర్య (ప్రియ స్నేహితురాలు)
* నాజర్ (ప్రియ తండ్రి)
* రఘువరన్ (సైంటిస్ట్‌)
* బ్రహ్మానందం (సత్యం)
* రవిబాబు (సత్యం కుమారుడు)
* సంజయ్ స్వరూప్ (నాని తండ్రి)
* సునీల్ (విశ్వనాథ్ / ఎక్స్)
* కోట శ్రీనివాస రావు (డాక్టర్‌)
* బేతా సుధాకర్ (ఆదాయపు పన్ను అధికారి)
* ఆలీ (సింహం)
* మాస్టర్ ప్రధ్ (నాని)
* రమ్య కృష్ణ (ప్రత్యేక ప్రదర్శన)
* అంజలా జవేరీ
* కిరణ్ రాథోడ్ 
## పాటల జాబితా
* నాని వయసే , రచన: వేటూరి సుందర రామమూర్తి గానం.కార్తీక్, విజయ్ ప్రకాష్, బ్లాజ్, సునీతసారథి , తన్విష 
* చక్కెర , రచన సిరివెన్నెల సీతారామశాస్త్రి, గానం.ఎస్ పి బాలసుబ్రహ్మణ్యం, సుజాత మోహన్ 
* వస్తా నీ వెనక , రచన: సిరివెన్నెల సీతారామశాస్త్రి గానం.హరిహరిన్ , హరిణి 
* పెదవే పలికిన , రచన: చంద్రబోస్, గానం.ఉన్నికృష్ణన్,సాదనాసర్గం 
* స్పైడర్ మాన్, రచన సిరివెన్నెల సీతారామశాస్త్రి గానం.కునాల్ గంజ్వాల్, గోపికా పూర్ణిమ 
* మార్కండేయ , రచన:వేటూరి సుందర రామమూర్తి గానం.శంకర్ మహదేవన్, నిత్యశ్రీ మహదేవన్ 
* నాకు నువ్వు , రచన: సిరివెన్నెల సీతారామశాస్త్రి గానం.హరీహరన్ , గోపికా పూర్ణిమ.

## మూలాలు

వర్గం:ఘట్టమనేని మహేశ్ ‌బాబు సినిమాలు
వర్గం:2004 తెలుగు సినిమాలు
వర్గం:నాజర్ నటించిన సినిమాలు
వర్గం:రమ్యకృష్ణ నటించిన సినిమాలు
వర్గం:రఘువరన్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:రవిబాబు నటించిన సినిమాలు
వర్గం:సునీల్ నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:ఆలీ నటించిన సినిమాలు
వర్గం:అంజలా జవేరి నటించిన సినిమాలు
వర్గం:ఎ. ఆర్. రెహమాన్ సంగీతం అందించిన సినిమాలు
రాజీవ్ గాంధీ జంతుప్రదర్శనశాల (పూణే)

**రాజీవ్ గాంధీ జంతుప్రదర్శనశాల** మహారాష్ట్ర రాష్ట్రంలోని పూణే నగరంలో కట్రాజ్ అనే ప్రాంతంలో ఉంది.

## చరిత్ర
1953 లో పూణే మున్సిపల్ కార్పొరేషన్ ఆధీనంలో ఏడూ ఎకరాల విస్తీర్ణంలో పేశ్వే ఉద్యానవనంగా ఉండేది. 1983 లో అప్పటి  పూణే మున్సిపల్ కార్పోరేషన్ డైరెక్టర్ నీలం కుమార్ కట్రాజ్ సరీసృపాల పార్కును రాజీవ్ గాంధీ జంతు ప్రదర్శనశాలగా నామకరణం చేసి అభివృద్ధి చేశారు.

## మరిన్ని విశేషాలు
ఈ జంతుప్రదర్శనశాల మార్చి 14, 1999 న స్థాపించారు. ఇది మొత్తం 130 ఏకరాలలో మూడు భాగాలుగా విస్తరించి ఉంది. మొదటి భాగం జంతు అనాథాశ్రమం, రెండవ భాగం సరీసృపాలు, మూడవ భాగం జంతుప్రదర్శనశాల ఉంటుంది.

### చిత్రమాలికలు

Russell's-Viper-India.jpg|Russell's సరీసృపం
Leopard at The Rajiv Gandhi Zoological Park, Pune, India (1).JPG|చిరుతపులి
Water Duck at The Rajiv Gandhi Zoological Park, Pune, India.JPG|బాతు
Indian-Rock-Python.JPG|కొండచిలువ


## మూలాలు

వర్గం:మహారాష్ట్ర పర్యాటక ప్రాంతాలు
వర్గం:పూణే జిల్లా పర్యాటక ఆకర్షణలు